text: 39 Ŵakapanga vyakuvwara vyakulukika makora, vyakuti ŵavwarenge pakuteŵetera mu malo ghatuŵa, vya wuzi wabuluu, weya wakudaya na utoto utchesamu,+ na wuzi uswesi chee. Ŵakapanga vyakuvwara vyakupatulika vya Aroni,+ nga umo Yehova wakaphalilira Mozesi.2 Wakapanga efodi+ wagolide na wuzi wabuluu, weya wakudaya na utoto utchesamu, wuzi uswesi chee, na salu yakulukika makora.3 Ŵakafura* golide kuŵa tunthu tupapati, ndipo ŵakatucheka kuŵa nga ni wuzi kuti ŵalukire lumoza na wuzi wabuluu, weya wakudaya na utoto utchesamu, wuzi uswesi chee, na salu yiwemi, ndipo ŵakaluka na kudoŵa.4 Ŵakapanga tusalu twa mu viŵegha twakubatika ku efodi. Ŵakatubatika mu viŵegha.5 Ndipo lamba wakuluka wakukakira efodi, uyo wakaŵa pa efodi,+ wakapangika na vinthu ivyo ŵakapangira efodi ndipo kalukiro kake kakayananga waka na efodi. Wakalukika na wuzi wabuluu, weya wakudaya na utoto utchesamu, wuzi uswesi chee, na salu yakulukika makora, nga umo Yehova wakaphalilira Mozesi.6 Ŵakaŵika malibwe gha onike mu vyakuŵikamo vyagolide, ndipo pa malibwe agha ŵakajobapo mazina gha ŵana ŵanalume ŵa Israyeli, nga umo ŵakujobera chidindo.+7 Wakaghaŵika pa tusalu twa mu chiŵegha pa chakuvwara cha efodi kuŵa malibwe gha chikumbusko ku ŵana ŵa Israyeli,+ nga umo Yehova wakaphalilira Mozesi.8 Kufuma apo, wakapanga chakuvwara chapanganga+ ndipo wakachipanga mwaluso, kalukiro kake kakayana waka na efodi. Wakachipanga na golide, wuzi wabuluu, weya wakudaya na utoto utchesamu, wuzi uswesi chee, na salu yakulukika makora.+9 Para ŵachipeteka pakati chikayananga waka mu vigaŵa vyose vinayi. Chakuvwara chapanganga ichi ŵakachipanga kuti para ŵachipeteka pakati, mu utali chiŵe chikufi* chimoza ndipo mu usani chikufi chimoza.10 Ŵakaŵikapo mizere yinayi ya malibwe. Mzere wakwamba ukaŵa wa libwe la rube, topazi, na emeradi.11 Mzere wachiŵiri ukaŵa wa libwe la nofeki, safiro, na yasipi.12 Mzere wachitatu ukaŵa wa libwe la leshemu, agate, na ametusito.13 Ndipo mzere wachinayi ukaŵa wa libwe la kurusolito, onike, na yade. Malibwe agha ghakaŵikika mu vyakuŵikamo vyagolide.14 Malibwe agha ghakaŵapo 12, kuyana na mazina gha ŵana ŵanalume ŵa Israyeli, ndipo mazina agha ghakajobeka nga ntchidindo. Zina lililose likayimiranga fuko limoza mwa mafuko 12.15 Pa chakuvwara chapanganga ŵakapangirapo matcheni ghakuyana na vingwe vya golide liwemi.+16 Ndipo ŵakapanga twakuŵikamo malibwe tuŵiri twagolide na tuvizingo tuŵiri twagolide, na kuŵika tuvizingo tuŵiri utu mu makona ghaŵiri gha chakuvwara chapanganga.17 Pamanyuma ŵakanjizga vingwe viŵiri vyagolide mu tuvizingo tuŵiri twa mu makona gha chakuvwara chapanganga.18 Kuumaliro wa vingwe viŵiri ivi ŵakakakilira ku twakuŵikamo malibwe tuŵiri, na kuŵika twakuŵikamo malibwe utu pachanya pa tusalu twamuviŵegha kunthazi kwa efodi.19 Ŵakapangaso tuvizingo tuŵiri twagolide na kutuŵika mu makona ghaŵiri agho ghakaŵa apo ŵakapeteka chakuvwara chapanganga, kulazgana na efodi.+20 Ŵakapangaso tuvizingo tuŵiri twagolide na kutuŵika kunthazi kwa efodi, musi mwa tusalu twamuviŵegha, pachanya pa lamba wakuluka apo wakakumananga na efodi.21 Paumaliro ŵakakaka chakuvwara chapanganga na chingwe chabuluu, kufuma ku tuvizingo twake na kukakilira ku tuvizingo twa efodi kuti chakuvwara chapanganga chiŵe pa malo ghake gha efodi, pachanya pa lamba wakuluka, nga umo Yehova wakaphalilira Mozesi.22 Wakapangaso munjilira wambura mawoko wa kuvwara mukati mwa efodi. Munjilira wose ukalukika na wuzi wabuluu.+23 Pakatikati pa munjilira wambura mawoko uwu pakaŵa chidolozi chakunjizgapo mutu, ndipo pakalukika nga ntchakuvwara chachisulo cha ku nkhondo. Pakaŵa pakubinyira zingilizge kuti paleke kupaluka.24 Musi mwa munjilira wambura mawoko ŵakapangiramo tuvipambi twa rimoni. Tukalukika na wuzi wabuluu, weya wakudaya na utoto utchesamu, na wuzi uswesi chee.25 Ŵakapangaso tumabelu twa golide liwemi na kuŵika tumabelu utu pakati pa tuvipambi twa rimoni kuzingilizga musi mwa munjilira wambura mawoko, pakati pa tuvipambi twa rimoni.26 Ŵakaŵika kabelu kulondezgana na kachipambi ka rimoni, kabelu na kachipambi ka rimoni, kuzingilizga musi mose mwa munjilira wambura mawoko wa kuvwara pakuteŵetera, nga umo Yehova wakaphalilira Mozesi.27 Ŵakapangaso minjilira ya Aroni na ŵana ŵake ŵanalume. Yikaŵa ya salu yiwemi yakulukika mwaluso.+28 Ndiposo nduŵira+ ya salu yiwemi, vyakuvwara kumutu vyakutowa+ vya salu yiwemi, makabunthu*+ gha salu yakulukika makora,29 na lamba wakulukika makora. Wakalukika mwaluso na wuzi wabuluu, weya wakudaya na utoto utchesamu, wuzi uswesi chee, nga umo Yehova wakaphalilira Mozesi.30 Paumaliro ŵakapanga kanthu kakupapatara kakunyezimira ka golide liwemi, ako kakaŵa chimanyikwiro cha kujipatulira. Ŵakajobapo nga umo munthu wakujobera chidindo, ndipo pakaŵa mazgu ghakuti: “Utuŵa ngwa Yehova.”+31 Ŵakakakilirako chingwe cha wuzi wabuluu kuti kaŵikike pa nduŵira, nga umo Yehova wakaphalilira Mozesi.32 Sono mulimo wose wa kupanga chihema chakupatulika, chihema chakukumanamo, ukamara. Ndipo Ŵaisrayeli ŵakachita chilichose icho Yehova wakaphalira Mozesi.+ Ŵakachita ndendende.33 Penepapo ŵakiza na chihema chakupatulika+ kwa Mozesi, chihema+ na viteŵetero vyake vyose: nkholoŵeko* zake,+ mafuremu ghake,+ mitambiko yake+ na ntchindamiro zake na twakujinthamo twake,+34 chibenekelero chake cha vikumba vya mberere vyakudaya na utoto uswesi,+ chibenekelero chake cha vikumba vya katubwi, chisalu chakutchinga,+35 likasa la Ukaboni na michiko yake+ na chibenekelero,+36 thebulu, viteŵetero vyake vyose,+ na chingwa chakulongora,37 chakuŵikapo nyali cha golide liwemi pamoza na nyali zake+ zakundandikika makora, na viteŵetero vyake vyose,+ na mafuta gha nyali,+38 jotchero lagolide,+ mafuta ghakuphakazgira,+ vyakununkhira vyakusunkhizga,+ salu yakutchinga*+ pa mulyango wa chihema,39 jotchero lamkuŵa,+ chakupembapo moto chake chamkuŵa, michiko yake,+ viteŵetero vyake vyose,+ chiŵiya na chakukhazikapo chake,+40 visalu vya chipanga cha luŵaza, ntchindamiro zake na twakujinthamo twake,+ salu yakutchinga*+ pa mulyango wa luŵaza, vingwe vya chihema na vikhomo vya chihema+ na viteŵetero vyose vya uteŵeti wa pa chihema chakupatulika icho ntchihema chakukumanamo,41 vyakuvwara vyakulukika makora vyakuvwara pakuteŵetera mu malo ghakupatulika, vyakuvwara vyakupatulika vya Aroni wasembe,*+ na vyakuvwara vyakuti ŵana ŵake ŵavwarenge pakuteŵetera nga mbasembe.42 Ŵaisrayeli ŵakachita mulimo wose nga umo Yehova wakaphalilira Mozesi.+43 Mozesi wakati wendera mulimo wawo wose, wakawona kuti ŵakachita ndendende, nga umo Yehova wakayowoyera. Ndipo Mozesi wakaŵatumbika.


c: text/html

text:
Cigaŵa 5: Kutolekera ku Wuzga ku Babulone Mupaka pa Kuzengaso Viliŵa vya Yerusalemu
Apo ŵakaŵa mu wuzga ku Babulone, Ŵaisrayeli ŵakakumana na viyezgo vinandi. Shadiraki, Misheki na Abedinego ŵakaponyeka mu ng’anjo ya moto, kweni Ciuta wakaŵafumyamo ŵamoyo. Mukuluta kwa nyengo, pamanyuma pakuti Babulone wabwangandulika na Ŵamedi na Ŵaperesiya, Daniyele wakaponyeka mu cizenje (cikhululu) ca nkharamu, kweni Ciuta wakamuvikiliraso mwa kujara milomo ya nkharamu.
Paumaliro pake Sayirasi, fumu ya Ŵaperesiya, yikasutura Ŵaisrayeli. Ŵakawelera ku caru cakwawo pati pajumpha waka vilimika 70 kufumira apo ŵakatolekera ku Babulone. Cinthu cimoza ico ŵakamba kucita ŵati ŵawelera ku Yerusalemu cikaŵa kuzenga tempele la Yehova. Ndipouli, pati pajumpha nyengo yicoko waka ŵalwani ŵakalekeska nchito yawo. Ntheura tempele likamara kuzengeka pati pajumpha vilimika pafupifupi 22 kufumira apo ŵakawelera ku Yerusalemu.
Pamanyuma pake, tisambirenge za ulendo wakuwelera ku Yerusalemu kukatozga tempele. Ici cikacitika vilimika pafupifupi 47 tempele lati lamara kuzengeka. Ndipo, vilimika 13 pamanyuma pa ulendo wa Ezira, Nehemiya wakawovwira kuzengaso viliŵa vya Yerusalemu. Cigaŵa CACINKONDI cili na vyakucitika ivyo vikatora vilimika 152 mupaka pa nyengo yino.

robotstxt: allowed

filter: keep


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
10 Ŵabali, mtima wane ukukhumbisiska ndipo nkhuŵeyelera Chiuta m’malo mwa iwo kuti ŵaponoskeke.+
2 Chifukwa nkhuŵachitira ukaboni kuti ŵakulimbikira kuteŵetera Chiuta,+ kweni ŵakumumanya makora yayi.
3 Pakuti ŵakumanya yayi urunji wa Chiuta,+ ŵakujilambika yayi ku urunji wa Chiuta+ kweni ŵakukhumba kujiŵikira urunji wawo.+
4 Chifukwa Khristu mbumaliro wa Dango,+ mwakuti waliyose uyo wali na chipulikano waŵe na urunji.+
5 Pakuti Mozesi wakalemba vya urunji uwo munthu wangaŵa nawo pakusunga Dango, wakati: “Munthu uyo wakuchita vinthu ivi waŵenge wamoyo pakuvisunga.”+
6 Kweni pakuyowoya vya urunji uwo ukufuma mu chipulikano, Malemba ghakuti: “Leka kuyowoya mu mtima wako+ kuti, ‘Ni njani wakwelerenge kuchanya?’+ kuti wakhizgire Khristu pasi,
7 panji, ‘Ni njani wakhilirenge ku chizongwe?’+ kuti wakawuske Khristu ku ŵakufwa.”
8 Kweni kasi lemba likuti wuli? “Mazgu ghali pafupi na iwe, mu mulomo wako na mu mtima wako,”+ agha ni “mazgu” gha chipulikano, agho tikupharazga.
9 Chifukwa usange na mulomo wako ukuzomera pakweru kuti, Yesu ni Fumu,+ ndipo wuli na chipulikano mu mtima wako kuti Chiuta wakamuwuska ku ŵakufwa, uzamuponoskeka.
10 Pakuti munthu wakuŵa na chipulikano mu mtima kuti waŵe murunji, kweni na mulomo munthu wakuzomera pakweru+ kuti waponoskeke.
11 Chifukwa lemba likuti: “Palije uyo wakuŵika chipulikano chake pa iyo wakhuŵarenge.”+
12 Pakuti palije mphambano pakati pa Muyuda na Mugiriki.+ Wose ŵali na Fumu yimoza, iyo yikupeleka vitumbiko ku wose awo ŵakuchema pa iyo.
13 Chifukwa “waliyose uyo wakuchema pa zina la Yehova wazamuponoskeka.”+
14 Kweni, kasi ŵachemenge wuli pa uyo ŵandamugomezge? Ndipo ŵamugomezgenge wuli uyo ŵandamupulikepo? Ndipo ŵapulikenge wuli kwambura kuti munthu waŵapharazgira?
15 Ndipo ŵapharazgenge wuli kwambura kuti ŵatumika?+ Nga umo kuli kulembekera kuti: “Ngakutowa nadi malundi gha awo ŵakupharazga makani ghawemi gha vinthu viwemi.”+
16 Kweni ni wose chara awo ŵakapulikira makani ghawemi. Chifukwa Yesaya wakati: “Yehova, kasi ni njani uyo wakagomezga chinthu icho wakapulika kwa ise?”+
17 Ntheura munthu wakuŵa na chipulikano para wapulika mazgu.+ Ndipo mazgu ghakupulikikwa para munthu wapharazga vya Khristu.
18 Kweni nkhufumba kuti, Kasi ŵakatondeka kupulika? Ŵakapulika, nakuti, “kupoma kwawo kukapulikikwa mu charu chose chapasi, ndipo uthenga wawo ukafika ku vigoti vya charu.”+
19 Kweni nkhufumba kuti, Kasi Israyeli wakamanya yayi?+ Chakwamba, Mozesi wakati: “Nimuchitiskaninge kuti muŵe na sanji na mtundu unyake. Nimukwiyiskaninge chomene na mtundu uzeleza.”+
20 Kweni Yesaya wakachita chikanga chomene ndipo wakati: “Awo ŵandanipenjepo ŵakanisanga.+ Awo ŵandanifumbilirepo ŵakanimanya.”+
21 Kweni pakuyowoya za Israyeli wakati: “Zuŵa lose natambazulira mawoko ghane ku ŵanthu ŵambura kupulikira na ŵanthu ŵamtima unonono.”+
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Ŵaroma 10
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Ivyo Vingawovwira Ŵachekuru Kuti Ŵakondwenge
PARA munthu wakuchekura, nkhongono zikumara, wakuluwaluwa, kweniso wakulwara pafupipafupi. Lekani ŵanthu ŵakukhumba yayi kuchekura.
Ŵanthu ŵanyake para ŵakuchekura ŵakuŵako na nkhongono ndipo ŵakulwaralwara yayi. Kweniso mazuŵa ghano kuli munkhwala wakovwira ŵachekuru kuti ŵaleke kulwara pafupipafupi. Lekani mu vyaru vinyake ŵanthu ŵakukhala nyengo yitali.
Ŵachekuru ŵakukhumba kuti ŵakondwenge nangauli ŵakukumana na masuzgo. Kasi ni vinthu wuli ivyo vingaŵawovwira? Ŵakwenera kuwona vinthu mwakwenelera na kuzomerezga kuti vinyake ŵangakwaniska yayi. Tiyeni tiwone fundo za mu Baibolo izo zingawovwira pa nkhani iyi.
KUJICHICHIZGA YAYI: ‘Vinjeru vili na awo ŵakujiyuyura.’ (Zintharika 11:2) Mu lemba ili, ‘awo ŵakujiyuyura’ ni awo ŵakumanya kuti ŵangakwaniska yayi kuchita ivyo ŵakachitanga kale. Ŵanyake ŵakukana kuti mbachekuru. Charles, wa ku Brazil, wa vyaka 93 wakati: “Waliyose wazamuchekura, ndipo wangaweleraso ku unyamata yayi.”
Ŵachekuru ŵanyake ŵakutemwa kuyowoya kuti: “Lero tamara, tikaŵa ŵanthu kale ise.” Para munthu wakujiwona nthena wakugongowa pakuchita vinthu. Lemba la Zintharika 24:10 likuti: ‘Usange ukulopwa mu zuŵa la soka nkhongono zako ni zichoko.’ Muchitenge ivyo mungakwaniska. Para mwachita nthena ndikuti muli ŵakujiyuyura.
Corrado, wa ku Italy, wa vyaka 77 wakati: “Kuti galimoto yikwere makora chikwezga, dilayivala wakusintha magiya.” Ntheura para munthu wakuchekura wakwenera kusintha vinyake ivyo wakatemwanga kuchita. Ndivyo Corrado na muwoli wake ŵakuchita. Pakugwira ntchito zapanyumba ŵakujiphyora yayi. Marian, wa ku Brazil, wa vyaka 81 wakati: “Pakugwira ntchito nkhupumulira, nkhuŵazgapo dankha mabuku panji kupulikizga sumu. Nkhujichichizga yayi. Nkhumanya kuti vinyake ningakwaniska yayi.”
MUWONEKENGE MAKORA: “Ŵanakazi ŵajitozgenge na kavwaliro kakwenelera, mwasoni ndiposo mwamahara.” (1 Timote 2:9) Mazgu ghakuti “kavwaliro kakwenelera” ghakulongora kuti munthu wakwera kuwoneka makora. Barbara, wa ku Canada, wa vyaka 74 wakati: “Nkhuwoneseska kuti nyengo zose niwonekenge makora. Nkhukhumba yayi kuvwara malaya ghabwekabweka.” Fern, wa ku Brazil, wa vyaka 91 wakati: “Nyengo zinyake nkhugura malaya ghanyuwani kuti niwonekenge makora.” Antônio, wa ku Brazil, wa vyaka 73 wakati: “Nkhukhumba kuti niwonekenge makora nyengo zose. Nkhuvwara malaya ghakuchapa kweniso ghakusita makora. Nkhumeta mwembe na kugeza zuŵa lililose.”
Usange tikufipa mtima chomene na umo tikuwonekera, vingatisuzga kuti tichite vinthu “mwamahara.” Bok-im wa ku South Korea, wa vyaka 69, wakuvwara mwantchindi. Iyo wakati: “Nkhuvwara nga nili msungwana yayi.”
KUKHALIRA KUDANDAWURA YAYI: ‘Mazuŵa ghose gha munthu wakusuzgika ngaheni, kweni mtima wakusangwa uli na chiphikiro nyengo zose.’ (Zintharika 15:15) Para munthu wachekura wakutemwa kudandawura, chifukwa wakutondeka kuchita vinthu vinyake. Kweni ntchiwemi yayi kukhalira waka kudandawura. Joseph, wa ku Canada, wa vyaka 79 wakati: “Nkhujichichizga yayi pakugwira ntchito, lekani nkhudandawura yayi.”
Para munthu wakuŵerenga mabuku wakumanya vinandi, ndipo wakuŵa wakukondwa. Kuti namwe mukondwenge, muŵerengengeko mabuku. Ernesto, wa ku Philippines, wa vyaka 74 wakubwereka mabuku ku layibulare. Iyo wakati: “Ningakwaniska yayi kwenda, kweni nkhumanya ivyo vikuchitika mu charu pakuti nkhuŵerenga mabuku.” Lennart, wa ku Sweden, wa vyaka 75 wakamba kusambira chiyowoyero chinyake nangauli chikaŵa chipusu yayi. Ivi vikamovwira kuti wakondwenge.
CHIGOLO YAYI: “Mupenge, ndipo ŵanthu ŵamupaninge.” (Luka 6:38) Mutemwenge kuchezga na ŵanyinu na kuŵapako vinthu. Para ndivyo mukuchita muŵenge ŵakukondwa nyengo zose. Hosa, wa ku Brazil, wa vyaka 85 wakutemwa kovwira ŵanyake. Iyo wakati: “Para ŵanyane ŵalwara, nkhuŵayimbira foni panji kuŵalembera makalata. Nyengo zinyake nkhuŵatumira vyawanangwa panji kuŵaphikira chakurya.”
Para ŵanyithu tikuŵapako vinthu, namachero nawo ŵazamutipako. Jan, wa ku Sweden, wa vyaka 66 wakati: “Para ukutemwa ŵanyako, nawo ŵakukutemwa.” Munthu wambura chigolo, ŵanthu ŵakumutemwa ndipo ŵakufwatuka nayo.
KUJIPATURA YAYI: “Uyo wakujipatura wakupenja khumbo layekha, ndipo wakugalukira vinjeru vyose.” (Zintharika 18:1) Nyengo zinyake munthu wangakhumba kukhala payekha, kweni kujipatura nkhuwemi yayi. Innocent, wa ku Nigeria, wa vyaka 72 wakutemwa kuchezga na ŵabwezi ŵake. Iyo wakati: “Nkhuchezga na waliyose, ŵana, ŵalara na ŵachekuru wuwo.” Börje, wa ku Sweden, wa vyaka 85 wakati: “Nkhutemwa kuchezga na ŵanyamata. Para nkhuchezga nawo, nkhuŵa nga nane nili munyamata.” Muŵachemenge ŵanyinu kuti muchezgenge nawo. Han-sik, wa ku South Korea, wa vyaka 72 wakati: “Ine na muwoli wane tikutemwa kuchema ŵana, ŵalara na ŵachekuru kuti tizachezgere lumoza kunyumba kwithu.”
Ŵanthu awo ŵali paubwezi ŵakuyowoyeskana. Para munyithu wakuyowoya titegherezgenge, kughanaghana vinyake yayi. Helena, wa ku Mozambique, wa vyaka 71 wakati: “Pakuchezga na ŵanyane nkhuŵaghanaghanira. Nkhutegherezga chomene kuti nimanye ivyo ŵakughanaghana kweniso ivyo ŵakutemwa.” José, wa ku Brazil, wa vyaka 73 wakati: “Para munthu wakutegherezga, kuwonga, kughanaghanira ŵanyake, kweniso ngwalusungu, wakuŵa na ŵabwezi ŵanandi.”
Mazgu ghithu ghakwenera ‘kulungika na mchere’ nyengo zose. (Ŵakolose 4:6) Pambere tindayowoye, tighanaghanirengepo dankha.
MUWONGENGE: “Longorani kuti muli ŵakuwonga.” (Ŵakolose 3:15) Mukwenera kuwonga para ŵanyinu ŵamovwirani. Para mukuwonga, ubwezi na ŵanyinu ukukonda. Marie-Paule, wa ku Canada, wa vyaka 74 wakati: “Apo tikasamanga, pakiza ŵabwezi ŵithu ŵanandi kuzakatovwira kunyamura katundu. Ŵanyake tikaŵawonga zuŵa leneliro, ŵanyake tikaŵatumira makadi, ŵanyake tikaŵaphikira chakurya.” Jae-won, wa ku South Korea, wa vyaka 76 ŵakumutoranga pa galimoto pakukasopa ku Nyumba ya Ufumu. Iyo wakati: “Nkhuwonga chomene kuti ŵakunovwira. Ine nkhupelekako ndalama ya mafuta. Nyengo zinyake nkhupeleka chawanangwa panji kuŵalembera kalata.”
Tikwenera kuwonga chomene kuti tili ŵamoyo. Themba Solomoni likati: ‘Ntcheŵe yamoyo njiwemi kuluska nkhalamu yakufwa.’ (Mupharazgi 9:4) Para tikuwona vinthu mwakwenelera kweniso para tikuzomerezga kuti vinyake tingakwaniska yayi, tiŵenge ŵakukondwa nyengo zose nangauli tili ŵachekuru.


text:
Kasi Ningachita Wuli Kuti Ŵapapi Ŵane Ŵambe Kunigomezga?
Ivyo ungachita
Ghanaghanira: Kasi ŵapapi ŵakukukayikira chifukwa cha nkharo yako?
Mpositole Paulosi wakalemba kuti: “
Tikukhumba kuŵa ŵakugomezgeka mu vinthu vyose.” (Ŵahebere 13:18) Jifumba kuti, ‘Kasi nkhuŵaphalira ŵapapi ŵane uko nilutenge na ivyo namuchita?’
Lori
“
Tikalemberananga pa e-mail na munyamata uyo nkhakhumbanga, kweni mwakubisa. Ŵapapi ŵane ŵati ŵamanya ŵakanikanizga. Nkhati nilekenge kweni nkhalutilira. Nkhalutizga kumulembera kwa chaka. Para namulembera ndipo ŵapapi ŵane ŵamanya, nkhaphepiskanga na kuŵaphalira kuti naleka. Kweni nkhamulemberanga nipera. Vikafika pakuti ŵapapi ŵane ŵakaleka kunigomezga pa chilichose.”
Kasi ukughanaghana kuti ŵapapi ŵa Lori ŵakalekerachi kumugomezga?
Uŵenge mupapi wa Lori mphanyi ukachita wuli, ndipo chifukwa wuli?
Ntchinthu wuli chamahara icho mphanyi Lori wakachita pakwamba apo ŵapapi ŵake ŵakati waleke kulemberana na munyamata?
Beverly
“
Ŵapapi ŵane ŵakanigomezganga yayi pa nkhani ya ŵanyamata, kweni sono namanya chifukwa chake. Nkhatinyirananga maso na ŵanyamata awo ŵakaŵa ŵalara kwa ine na vyaka viŵiri. Tikachezganga nyengo yitali pa foni. Para tili na ntchezgo nkhayowoyanga na iwo pera, nkhakhumbangaso munthu munyake yayi. Ŵapapi ŵane ŵakanipoka foni kwa mwezi umoza, ndipo ŵakanikaniranga kuluta uko ŵakamanyanga kuti kwamuŵa ŵanyamata aŵa.”
Uŵenge mupapi wa Beverly mphanyi ukachita wuli, ndipo chifukwa wuli?
Kasi ukughanaghana kuti ŵapapi ŵa Beverly ŵakachita makora kumupoka foni na kumukanizga kuchezga na ŵanyamata? Usange ŵakachita makora, chifukwa wuli?
Kasi Beverly mphanyi wakachita wuli kuti ŵapapi ŵake ŵambe kumugomezga?
Kuti Ŵambeso Kukugomezga
Ivyo ungachita
Chakwamba, manya icho ukutondeka kuti ŵaleke kukugomezga.
Kufika pa nyumba nyengo yiwemi
Kuchita ivyo nayowoya
Kusunga nyengo
Kusunga ndalama
Kugwira ntchito zapanyumba
Kuwuka nyengo yiwemi kwambura kunichichizga
Kupwelelera chipinda chane
Kuyowoya unenesko
Kuleka kumalira nyengo pa foni panji pa kompyuta
Kuzomera para nabuda na kuphepiska
Vinyake
Chachiŵiri, ŵikapo mtima kuti usinthe. Pa vyose ivyo wawona kuti ukutondeka, ntchiwemi kuwona apo ukwenera kusintha. Baibolo likuti: “
Muvure wunthu wakale uwo ukuyana na nkharo yinu yakale.” (Ŵaefeso 4:22) Para nyengo yajumphapo ŵanthu wose na ŵapapi ŵako wuwo, ŵawonenge kuti ukusintha.—1 Timote 4:15.
Chachitatu, phalira ŵapapi ŵako kuti ukukhumba kusintha. M’malo mwakudandawura kuti ŵakukugomezga yayi, ntchiwemi kuŵafumba mwantchindi ivyo ukwenera kuchita kuti ŵambeso kukugomezga.
Chenjezgo: Patolenge nyengo kuti ŵapapi ŵako ŵambe kukugomezga. Ŵawonenge dankha usange ukusintha nadi. Uwu ni mwaŵi wakulongolera kuti uli wakugomezgeka. Para ŵawona kuti wasintha nadi ŵayambenge kukugomezga. Ndimo vikaŵira na Beverly uyo tamuzunura mu nkhani iyi. Iyo wakati: “Ntchipusu yayi kuti ŵanthu ŵakugomezge. Sono ŵapapi ŵane ŵamba kunigomezga ndipo nane nkhukondwa!”
Manya kuti: Usange ukugomezgeka nyengo zose, ŵanthu ŵakugomezgenge chomene.


text:
Kabuku ka Uteŵeti na Umoyo Wachikhristu | December 2017
UMOYO WACHIKHRISTU
Chigaŵa Chiphya mu Kabuku ka Maungano
Chigaŵa Chiphya mu Kabuku ka Maungano
Kwamba mu Janyuwale 2018, mu Uteŵeti na Umoyo Wachikhristu muŵenge chigaŵa chinyake icho chitovwirenge pakusambira. Pa chigaŵa ichi paŵenge mazgu ghakulongosora mavesi, vithuzi na tumavidiyo kufuma pa Baibolo lakusambira la pa Intaneti la New World Translation of the Holy Scriptures (nwtsty). Chigaŵa ichi chitovwirenge chomene nangauli pasono Baibolo ili tilije mu Chitumbuka. Chingaŵa ichi chitovwirenge chomene para tikunozgekera maungano. Chakuzirwa chomene, chigaŵa ichi chitovwirenge kusendelera kwa Dada withu wachitemwa, Yehova!


text:
Umo Mungachitira Para Mukukhala Mwawofi
BONDA uyo wababika waka ndiyo wakukhumbikwira chomene wovwiri. Para taŵanthu tababika, tikuthemba chomene ŵapapi ŵithu. Tikati tamba kwenda, tikasangananga na ŵanthu ŵachilendo awo ŵakawonekanga ŵatali chomene. Para tili tekha, tikaŵawopanga. Kweni para adada panji amama ŵatikora pa woko tikafipanga mtima yayi.
Apo tikaŵa ŵana, tikathembanga chomene ŵapapi ŵithu. Para tamanya kuti ŵapapi ŵithu ŵakutitemwa, tikakhalanga mwakufwasa. Para ŵatilumba pa ivyo tachita, tikakhukanga pakuchita vinthu ndipo tikachitanga makora.
Tikati takulirako, ŵanyithu nawo ŵakatovwiranga kuti tileke kopa. Tikafwasanga para tili nawo, ndipo pa sukulu tikawopanga yayi.
Ivi ndivyo vikuchitika nadi pa wanichi. Ŵanyamata ŵanyake ŵakuŵa na ŵabwezi ŵachoko waka, ndipo ŵana ŵanandi chomene ŵakulereka makora yayi na ŵapapi ŵawo. Melissa * wakati: “Para nawona vithuzithuzi vya mabanja agho ghakuchitira vithu pamoza, mu mtima nkhuti, ‘Nase ndimo tikhalirenge nthena apo nkhaŵa mwana, mphanyi nkhakondwanga chomene.’” Panyake ndimo namwe mukujipulikira.
ŴANTHU AWO ŴAKAKURA MWAKUSUZGIKIRA
Panyake apo mukaŵa ŵana ŵachoko mukajikayikiranga pakuchita vinthu. Panji ŵapapi ŵakamutemwaninge viŵi yayi panji kumukhukiskani. Nyengo zinyake mukukumbuka kuti ŵapapi ŵinu ŵakatimbananga nyengo zose m’paka nthengwa kumara. Nakuti nyengo zinyake mungawona nga kuti suzgo ndimwe. Kweniso panyake yumoza wa ŵapapi ŵinu wakamunenaninge panji kumutimbani.
Kasi mwana uyo wandalereke makora wakuchita wuli? Ŵanyake ŵakwamba kumwa chomene moŵa na minkhwala yakutimbanizga wongo para ŵafika vyaka vyapakati pa 13 na 19. Ŵanyake ŵakunjira magulu ghaheni. Ŵawukirano awo ŵandalereke makora ŵakuchimbilira kuchita vibwezi, pakukhumba kuti nawo ŵatemwekenge. Kweni vibwezi ivi vikukaŵa yayi kumara, ndipo para vyamara kanandi ŵakusuzgikaso chomene maghanoghano.
Ŵawukirano ŵanyake ŵangachita yayi ivyo tayowoya apa, kweni ŵakujiwona waka kuti mbawakawaka. Ana wakati: “Nkhamba kugomezga kuti nili wawakawaka, chifukwa ndivyo amama ŵakaniphaliranga kanandi waka. Nkhukumbuka yayi zuŵa ilo amama ŵakanilumbapo panji kunilongora chitemwa.”
Nyengo zinyake tikusuzgika maghanoghano chifukwa cha umo tikalelekera pera yayi. Tingamba kusuzgika maghanoghano chifukwa chakuti nthengwa yithu yili kumara, uchekuru, panji umo tikuwonekera. Ivi vingachitiska kuti tileke kukondwa na kwamba kujipatura ku ŵanyithu. Kasi tingachitachi kuti tileke kusuzgika na maghanoghano agha?
CHIUTA WAKUTIPWELELERA
Tikwenera kumanya kuti wovwiri ulipo. Walipo uyo wangatovwira tose. Ni Chiuta, ndipo wakukhumba kutovwira.
Fundo iyi tikuyisanga mu mazgu agho Chiuta wakayowoya mwa ntchimi Yesaya kuti: “Ungenjerwanga chara, pakuti ndine Chiuta wako. Nikukhozgenge, enya, nikovwirenge, nikukolenge na woko lane lamalyero laurunji.” (Yesaya 41:10, 13) Ntchakukhozga chomene kumanya kuti Chiuta wakukhumba kutikora pa woko! Ntheura, tikwenera kwenjerwa yayi!
Baibolo likutiphalira vya ŵanthu ŵa Chiuta awo ŵakaŵa ŵakwenjerwa, kweni ŵakakora woko la Chiuta. Hana, nyina wa Samuyeli, wakaŵavya mwana, ndipo wakajiwonanga kuti ngwakutondeka. Mwanakazi munyake wakamunyozanga kanandi waka. Pa chifukwa ichi, Hana wakaleka kurya, wakakhaliranga waka kulira. (1 Samuyeli 1:6, 8) Kweni Hana wakati wathulira Chiuta masuzgo ghake, wakaleka kujiwona kuti ngwawakawaka.
Davide, uyo wakalembako masalimo, nayo nyengo zinyake wakakhalanga mwawofi. Vyaka vinandi, Themba Sauli likakhumbanga kumukoma. Davide wakapona mu vinandi, ndipo nyengo zinyake wakawonanga nga kuti masuzgo ghake ngakuru chomene mwakuti palije icho wangachitapo. (Salimo 55:3-5; 69:1) Nangauli vikaŵa nthena, Davide wakalemba kuti: “Nigonenge pasi tulo phwefu mu mtende, pakuti imwe pera, A Yehova, mukunikhazika mwakufwasa.”
Hana na Davide ŵakathulira Yehova masuzgo ghawo, ndipo wakaŵawovwira. (Salimo 55:22) Kasi nase tingachita wuli mazuŵa ghano?
NTHOWA ZITATU IZO ZINGAWOVWIRA KUTI MULEKE KUKHALA MWAWOFI
1. Sambirani kugomezga Yehova nga ni Dada.
Yesu wakutichiska kuti tiŵamanye Awiske, “Chiuta waunenesko yekha.” (Yohane 17:3) Mpositole Paulosi wakutiphalira kuti: Chiuta “wali kutali yayi na waliyose wa ise.” (Milimo 17:27) Yakobe wakalemba kuti: “Sendelerani kwa Chiuta, ndipo iyo wasendelerenge kwa imwe.”
Para tamanya kuti tili na Adada kuchanya awo ŵakutitemwa na kutipwelelera, vitovwirenge kuti tileke kwenjerwa. Pangatora nyengo kuti tigomezge fundo iyi, kweni ŵanandi ŵawona kuti ntchakovwira chomene. Caroline wakuti: “Nkhati namanya kuti Yehova ni Dada wane, nkhawona kuti walipo uyo ningamuphalira vyakusingo. Fundo iyi yikanipembuzga chomene!”
Rachel wakukumbuka kuti: “Nkhati nakhala nekha kwambura ŵapapi, Yehova ndiyo wakanovwira kuti nijiwonenge kuŵa wakukhumbikwa. Nkhayowoyanga nayo na kumupempha kuti wanovwire pa masuzgo ghane. Ndipo wakanovwira nadi.” *
2. Sangani mbumba yauzimu.
Yesu wakasambizga ŵasambiri ŵake kuti ŵawonanenge kuti iwo mbabali na ŵadumbu. Wakaŵaphalira kuti: “Imwe mose muli ŵabali.” (Mateyu 23:8) Yesu wakukhumba kuti ŵasambiri ŵake ŵatemwanenge na kuŵa mu mbumba yauzimu.
Pakulondezga fundo iyi, Ŵakaboni ŵa Yehova ŵakuchezga na kukhwimiskana nga mbanthu ŵa mbumba yimoza pa maungano ghawo. (Ŵahebere 10:24, 25) Ŵanandi ŵawona kuti para ŵiza pa maungano gha Ŵakaboni ŵakuŵa nga ŵaphakika mafuta agho ghakuchizga vilonda vyawo.
Eva wakukumbuka kuti: “Nkhaŵa na munyane wapamtima mu mpingo uyo wakanipulikiskanga chomene. Para nkhumuphalira suzgo lane, wakanipulikizganga makora, ndipo wakaniŵazgiranga malemba, na kulomba nane. Nyengo zinandi wakaŵanga nane pafupi. Wakanovwira kuti niyowoyenge vyose ivyo vikunisuzga mu mtima. Nkhamba kujiwona kuti ndine wakukhumbikwa, chifukwa cha umo wakachitiranga nane. Nkhasanga nadi ‘amama na adada’ mu mpingo. Ŵakanovwira kuti nane nijiwonenge kuti ŵanthu ŵakunitemwa ndipo nili wakukhumbikwa.”
3. Longorani chitemwa na lusungu ku ŵanji.
Mungaŵa na ŵabwezi ŵawemi usange mukulongora chitemwa na lusungu. Yesu wakati: “Uyo wakupeleka wakukondwa chomene kuluska uyo wakupokera.” (Milimo 20:35) Para tikutemwa chomene ŵanthu, tiwonenge kuti ŵanthu ŵanandi ŵatitemwenge. Yesu wakaphalira ŵasambiri ŵake kuti: “Mupelekenge, ndipo ŵanthu ŵamupaninge.”
Tikujipulika makora para tikutemwa ŵanthu kweniso para tikuwona kuti nawo ŵakutitemwa. Baibolo likuti: “Chitemwa chikumara yayi.” (1 Ŵakorinte 13:8) María wakuti: “Nkhumanya kuti vinthu vinyake viheni ivyo nkhujighanaghanira ni vyautesi. Kuti nileke kughanaghana vinthu viheni ivi nkhuyezga kovwira ŵanji na kuluwako vya namwene. Para nawovwira ŵanthu nkhukondwa.”
WALIYOSE WAZAMUKHALA MWAKUFWASA
Para mwalondezga fundo izo zalongosoreka mu nkhani iyi, chikung’anamura kuti suzgo linu limalenge papo na papo yayi. Kweni zingawovwira chomene. Caroline wakuti: “Nyengo zinyake nkhuchita wofi. Kweni sono nkhujiwonaso wawakawaka yayi. Nkhumanya kuti Yehova wakunipwelelera, ndipo nili na ŵabwezi ŵanandi awo ŵakunovwira kuti nikhalenge mwakufwasa.” Rachel nayo ndimo wakuwonera. Iyo wakuti: “Nyengo zinyake nkhuŵa na chitima chikuru. Kweni nili na ŵabali na ŵadumbu awo ŵakunovwira kuti niwonenge vinthu mwakwenelera. Pa vyose, nili na Adada kuchanya awo nkhuyowoya nawo zuŵa lililose. Ivi vikunovwira chomene.”
Baibolo likuyowoya kuti kwizenge charu chiphya. Mu charu chiphya ichi, waliyose wazamukhala mwakufwasa
Paliso chinyake icho chizamovwira kuti suzgo ili limalirethu. Baibolo likuyowoya kuti kwizenge charu chiphya. Mu charu chiphya ichi, waliyose wazamukhala mwakufwasa. Mazgu gha Chiuta ghakuti: “Waliyose wazamukhala musi mwa khuni lake la mpheska na musi mwa khuni lake la mkuyu, ndipo palije na yumoza uyo wazamuŵawofya.” (Mika 4:4) Pa nyengo iyo, pazamuŵavya uyo wazamukhala mwawofi, kweniso uyo wazamutipweteka. Vinthu vyakale ivyo tasuzgika navyo nyengo yitali ‘vizamukumbukikaso chara.’ (Yesaya 65:17, 25) Chiuta na Mwana wake, Yesu Khristu, ŵizenge na “urunji wenecho.” Ntheura, kuzamuŵa “bata na chimango muyirayira.”
^ ndime 5 Mazina ghose ghasinthika.
^ ndime 21 Ŵakaboni ŵa Yehova ŵakusambira Baibolo na ŵanthu awo ŵangatemwa kuŵa pafupi na Chiuta.


text:
YATULIYA MUNKHANI ZIDU ZAKALI
“Wo Akupasika Ntchitu Iyi”
KWA mazuŵa nganandi, kwenga mphepu ndi vuwa. Kweni pa Mandi, pa 1 September, 1919, kwenga lumwi ndipu kungufunda. Ndi musana, ŵanthu ambula kukwana 1,000 anguwungana muholu kuti avwisiyi chigaŵa chakwamba cha unganu wo unguchitikiya ku Cedar Point, Ohio, mu charu cha America. Holu iyi yikwana ŵanthu 2,500. Kufika mazulu, kunguza ŵanthu anyaki akujumpha 2,000. Ŵanthu yaŵa anguza pa boti, pa galimotu ndipuso pa sitima. Pa Chiŵi, mzinda ungukuwa ukongwa mwakuti anguchimaliziya unganu kubwalu kwa holu pasi pa vimiti.
Ukweru wa lumwi waporotanga mumani kufika po ŵanthu anguja. Kamphepu kamampha kakutuwa mu Nyanja ya Erie kaputisanga visoti vo anthukazi anguvwala. M’bali munyaki wangukamba kuti: “Ngenga malu ngakutowa, kwengavi chiwawa ndipu venga nge kuti te mu paradayisu.”
Likondwa lo ŵanthu ŵenga nalu pa unganu uwu linguphara kutowa kwa malu ngo anguchitiyapu unganu. Nyuzipepala yinyaki yingukamba kuti, “Ŵanthu wosi ŵenga akujipereka, kweni akukondwa ukongwa.” Akusambira Bayibolu angukondwa ukongwa kuŵa pamoza ndi abali. Ivi venga viyo chifukwa angukumana ndi masuzu nganandi nge kususika pa nyengu ya nkhondu, kuleka kukoliyana mumpingu, kujalika kwa Beteli ya ku Brooklyn, kumangika kwa abali ndi azichi anandi chifukwa cha Ufumu, kusazapu abali 8 wo alongozanga. Abali 8 yaŵa anguŵakambiya kuti akaje mujeri kwa vyaka 20. *
Chifukwa chakugongowa ndipuso kutimbanyizika pa nyengu ya masuzu iyi, Akusambira Bayibolu anyaki anguleka kupharazga. Kweni anandi anguyesesa kukunthiyapu masuzu. Mwakuyeruziyapu, mura munyaki waboma wangukamba kuti chinanga kuti Akusambira Bayibolu wo wangufumba angukanizika kupharazga, kweni yiwu angumukambiya kuti “alutirizengi kupharazga uthenga waku Chiuta mpaka pakumaliya.”
Pa nyengu ya mayeseru iyi, Akusambira Bayibolu akugomezeka “awonanga kuti Ambuya atiŵalongoza, . . . nyengu zosi apemphanga Chiuta kuti waŵalongozengi.” Sonu angukumana so pamoza pa unganu wo unguchitikiya ku Cedar Point. Mzichi munyaki wangukamba kuti aziŵanga cha vo angachita kuti ayambi so kupharazga. Ivi ndivu anandi aŵanaŵananga. Yiwu akhumbisisanga kuti ayambi so kupharazga.
CHIDYA CHIFYA
Kwa sabata yosi yamphumphu, abali ndi azichi wo anguza ku unganu azizwanga ndi mazu ngakuti “GA” ngo ngenga pa pulogilamu ya unganu, pa makadi ngakulondere alendu ndi pa vikwangwani va pa unganu. Pa Chinkhondi, zuŵa lo kwenga holidi ya ŵanthu a pa ntchitu, Joseph F. Rutherford wangukambiya ŵanthu 6,000 wo ŵenga pa unganu uwu vo mazu yanga ngang’anamuwanga. Mazu ngakuti “GA” ngang’anamuwanga The Golden Age, magazini ngafya ngakupharazgiya. *
Pakukamba za Akhristu anyaki akusankhika, M’bali Rutherford wangukamba kuti: “Pa nyengu ya masuzu, yiwu awona nyengu yambula masuzu ya muwusu waku Mesiya chifukwa chakuti ŵe ndi chivwanu. . . . Awona kuti ndi udindu wawu kukambiya ŵanthu vinthu vamampha vo ve kunthazi. Njimoza mwa ntchitu yo Chiuta wakuŵapasa.”
Magazini ya The Golden Age, yenga nthowa yifya yakupharazgiya unenesa kunyumba ndi nyumba. Ŵanthu wo ŵenga pa unganu ŵati afumbika kuti mbalinga wo akhumba kugwiraku ntchitu iyi, wosi angusoka. Pavuli paki, wosi angumba kuti: “Tumani ukweru ndi unenesa winu, Ambuya.” M’bali J. M. Norris wanguti: “Ndiluwengi cha mo tingumbiya mwakukweza mwakuti vimiti vawonekanga nge kuti visukunyika.”
Unganu wati wamala, ŵanthu anguja pamuzeri kwa nyengu yitali kuti alembesi magazini kuti akalondiyengi. Anandi anguvwa nge mo wangukambiya Mabel Philbrick. Wanguti: “Chenga chakukondwesa kuziŵa kuti tiyambengi so kupharazga.”
“WO AKUPASIKA NTCHITU IYI”
Akusambira Bayibolu pafupifupi 7,000 angunozeka kuti ayambi ntchitu iyi. Mukapepala kakuti Organization Method ndi mukabuku kakuti To Whom the Work Is Entrusted mwenga mazu yanga: Dipatimenti ya Uteŵeti ku likulu lidu ndiyu yilongozengi ntchitu iyi. Mumpingu mutenere kupangika Komiti ya Uteŵeti ndipuso mpingu utenere kusankha m’bali kuti waperekengi ulongozi. Vigaŵa vakupharazgaku vikhumbika kugaŵika. Chigaŵa chechosi chije ndi nyumba pakati pa 150 ndi 200. Unganu wa Uteŵeti utenere kuchitika pa Chinayi kuti abali akonkhosengi vo vaŵachitikiya mu uteŵeti ndi kupereka malipoti.
Herman Philbrick wangukamba kuti, “Tati tawere kunyumba, tosi tingutangwanika kukambiya ŵanthu kuti alembesi alinga kuti alondiyengi magazini.” Yiwu angusaniya ŵanthu anandi wo akhumbanga kuvwisiya. Beulah Covey wangukamba kuti, “Chifukwa chakuti ŵanthu akumananga ndi masuzu pa nyengu ya nkhondu, weyosi wangukondwa ndi fundu yakuti masuzu ngazamumala.” Arthur Claus wangulemba kuti: “Mpingu wosi unguzizwa kuwona unandi wa ŵanthu wo angulembesa magazini.” Pati pajumpha myezi yiŵi kutuliya po magazini yakwamba ya The Golden Age yingusindikizikiya, tingugaŵiya magazini pafupifupi 500,000 ndipu ŵanthu 50,000 angulembesa kuti alondiyengi magazini.
M’bali A. H. Macmillan wangukamba kuti nkhani ya mutu wakuti “Gospel of the Kingdom,” yo ye mu Chigongwi cha Alinda cha Chingelezi cha July 1, 1920, yenga yakwamba kuchiska abali ndi azichi pacharu chosi chapasi kupharazga za Ufumu waku Chiuta. Nkhani iyi yinguchiska Akhristu wosi akusankhika “kukambiya ŵanthu kuti ufumu wakuchanya wepafupi.” Mazuŵa nganu, abali aku Khristu “wo akupasika ntchitu iyi,” atovyeka ndi ŵanthu mamiliyoni wo apharazga mwaphamphu uthenga pacharu chosi penipo alindiza vinthu vamampha mu Ufumu waku Chiuta.


text:
Tikhumbika Kusambiza Anyidu
“Ndikupasengi ulongozi wamampha.”—NTHANTHI 4:2.
SUMU: 45, 44
1, 2. Ntchifukwa wuli tikhumbika kusambiza anyidu kuti achitengi vinandi pakuteŵete Chiuta?
YESU wapharazganga uthenga wamampha wa Ufumu mwaphamphu. Chinanga kuti venga viyo, iyu wayesesanga kusambiza anyaki kuti aphweriyengi mbereri zaku Chiuta kweniso kuti azisambizengi. (Mat. 10:5-7) Filipu nayu watangwanikanga ndi kupharazga, kweni tikayika cha kuti wawovyanga so ŵana ŵaki anayi anthukazi kuti apharazgengi mwalusu uneneska wa m’Malemba. (Mac. 21:8, 9) Kumbi kusambiza anyidu nkhwakukhumbika wuli mazuŵa nganu?
2 Pacharu chosi, chiŵerengeru cha ŵanthu wo azomera kusambira Bayibolu chikuwa. Ŵanthu wo tisambira nawu Bayibolu wo ŵechendabatiziki, atenere kuziŵa kukhumbika kwa kusambira Bayibolu pakuŵija. Yiwu atenere so kusambizika mo angapharazgiya kweniso mo angasambiziya ŵanthu anyaki. Mumipingu yidu, abali akhumbika kuchiskika kuti ayesesi kuja ateŵeti akovya kweniso ŵara. Mwakugwirisiya ntchitu “ulongozi wamampha,” Akhristu wo ŵe pa ubwezi wakukho ndi Chiuta, angawovya wo asambira nawu Bayibolu kuti achitengi vinandi pakuteŵete Chiuta.—Nthanthi 4:2.
WOVYANI WO MUSAMBIRA NAWU KUTI AJE NDI ZERU ZA M’MAZU NGAKU CHIUTA
3, 4. (a) Kumbi Paulo wangukamba kuti kusambira Bayibolu pakutija kutovya wuli kuti tiyanduwengi mu upharazgi? (b) Kumbi tikhumbika dankha kuchitanji techendayambi kuchiska wo tisambira nawu Bayibolu kuti asambirengi pakuŵija?
3 Ntchifukwa wuli kusambira Bayibolu pakutija nkhwakukhumbika? Tisaniya kwamuka m’mazu ngo wakutumika Paulo wangulembe Akhristu a ku Kolose. Iyu wangulemba kuti: ‘Tingulekapu cha kukupempheriyani ndipuso kupempha kuti muliziŵi umampha khumbu [laku Chiuta] mu zeru zosi ndipuso kungaziŵa umampha malemba, kuti muchitengi vinthu vakuzomerezeka ndi Yehova vo vingamukondwesa, po mulutiriza kubala vipasu pa ntchitu yeyosi yamampha ndipuso kumuziŵa umampha Chiuta.’ (Ŵakol. 1:9, 10) Akhristu a ku Kolose atingi ‘achitengi vinthu vakuzomerezeka ndi Yehova vo vingamukondwesa’ chifukwa chakumuziŵa umampha Chiuta. Venivi vatingi viŵawovyengi kuti alutirizi “kubala vipasu pa ntchitu yeyosi yamampha,” ukongwa pa ntchitu yakupharazga uthenga wamampha. Munthu yo wateŵete Yehova wakhumbika kusambira Bayibolu nyengu zosi kuti wasambizengi umampha. Tingachita umampha kuwovya wo tisambira nawu Bayibolu kuziŵa fundu yeniyi.
4 Techendayambi kuwovya anyidu kuti ayanduwengi chifukwa chakusambira Bayibolu pakuŵija, tikhumbika kwamba ndisi kuziŵa kukhumbika kwa kulisambira. Kukamba uneneska, tikhumbika kusambira Bayibolu nyengu zosi. Mwaviyo, mungajifumba kuti: ‘Asani ŵeneku anyumba akonkhosa maŵanaŵanu ngakupambana ndi vo Bayibolu likamba pamwenga afumba mafumbu ngakusuzga, kumbi ndingafiska kuŵamuka kutuliya m’Bayibolu? Asani ndiŵerenga zaku Yesu, Paulo kweniso ŵanthu anyaki wo anguchita phamphu pakupharazga, kumbi ndilunguruka vo ndisambira ku ŵanthu ŵenaŵa po nditeŵete Yehova?’ Tosi tikhumbika kungaziŵa umampha Mazu ngaku Chiuta ndipuso ulongozi wo usanirika mwenimo. Asani tikambiya anyidu mo tiyanduliya chifukwa chakusambira Bayibolu pakutija, vingachitisa kuti nawu alisambirengi mwaphamphu kuti ayanduwi.
5. Kambani sachizu la mo mungawovye yo musambira nayu kuti wasambirengi Bayibolu pakuyija nyengu zosi.
5 Panyaki mungajifumba kuti, ‘Kumbi ndingamuwovya wuli yo ndisambira nayu kuti wasambirengi Bayibolu nyengu zosi?’ Chakwamba mungamulongo mo wanganozeke vo musambira nayu. Mungamukambiya kuti waŵerengi zinyaki mwa fundu zakukumaliya za mubuku lakuti, Kumbi Bayibolo Lisambizanji Weniukongwa? kweniso malemba ngo ngalimu. Muwovyeni kuti wanozekiyengi maunganu kuti wakamukengepu. Muchiskeni kuti waŵerengengi magazini nga Chigongwi cha Alinda kweniso Galamukani! Asani muchineneru chaki mwe Watchtower Library pamwenga Layibulare ya pa Intaneti, mulongoni mo wangayigwirisiya ntchitu kuti wasaniyi kwamuka kwa mafumbu ngo wangaŵa nangu ngakukwasana ndi Bayibolu. Venivi vingamuwovya kuziŵa kuti kusambira Bayibolu pakuyija nkhwakunoza.
6. (a) Kumbi mungamuwovya wuli yo musambira nayu kuti wayanjengi kusambira Bayibolu? (b) Ntchinthu wuli chingachitika asani yo musambira nayu wayamba kwanja kusambira Bayibolu?
6 Mbuneneska kuti titenere cha kuchichiza munthu kuti waŵerengengi ndipuso wasambirengi Bayibolu. Munthu yo tisambira nayu wakhumbika kuti wayanjengi kusambira Bayibolu. Venivi vimuwovyengi kumuziŵa umampha Yehova. Kuti timuwovyi, tigwirisiyengi ntchitu nthowa zakusambiriya zo gulu laku Yehova lipereka. Asani pajumpha nyengu, yo musambira nayu Bayibolu wavwengi nge mo wakulemba sumu munyaki wanguvwiya. Iyu wangumba kuti: “Kundere kufupi ndi Chiuta nkhwamampha kwaku ini. Yehova yo ndi Ambuya kweniso Fumu Yira ndiyu malu ngangu ngakubisamaku.” (Sumu 73:28) Mzimu waku Yehova umuwovyengi yo musambira nayu chifukwa chakuti wasambira Bayibolu mwaphamphu.
ASAMBIZENI KUPHARAZGA KWENISO KUSAMBIZA
7. Kumbi Yesu wanguŵasambiza wuli akutumika ŵaki mo angapharazgiya uthenga wamampha? (Wonani chithuzi cho che papeji 25.)
7 Muchaputala 10 cha buku la Mateyu, mwe ulongozi wo Yesu wangupasa akutumika ŵaki 12. M’malu mwakuŵakambiya vinthu vinandi, iyu wanguŵakambiya fundu zimanavi zakukhumbika ukongwa. [1] Akutumika avwisiyanga Yesu wachiŵasambiza mo angachipharazgiya mwalusu. Pavuli paki, anguluta kuchipharazga. Chifukwa chakuti awonanga mo Yesu wapharazgiyanga, anguswera cha kuziŵa kusambiza uneneska wa m’Malemba. (Mat. 11:1) Tingawovya wo tisambira nawu kuti apharazgengi umampha. Sonu tikambisanengi nthowa ziŵi za mo tingaŵawovye.
8, 9. (a) Kumbi Yesu wakambisananga wuli ndi ŵanthu asani watiŵapharazgiya? (b) Kumbi tingaŵasambiza wuli wo ayamba sonu kupharazga kuti alondongi vo Yesu wachitanga pakukambisana ndi ŵanthu?
8 Mo angakambisiyana ndi ŵanthu. Yesu wayanjanga kukambisana ndi ŵanthu za Ufumu waku Chiuta. Mwakuyeruziyapu, wangukambisana ndi munthukazi yo wangukumana nayu pa chisimi chaku Yakobe cho chenga pafupi ndi tawuni ya Sukara. Munthukazi yo wanguvwisiya. (Yoh. 4:5-30) Yesu wangukambisana so ndi Mateyu yo waziŵikanga so kuti Levi, yo wenga wakukhomesa msonkhu. Mabuku nga uthenga wamampha ngakonkhosa vinandi cha vo angukambisana kweni ngalongo kuti Mateyu wanguzomera kuja wakusambira waku Yesu. Pa nyengu yo Mateyu wangunoza phwandu kunyumba kwaki, iyu ndi ŵanthu anyaki anguvwisiya vo Yesu wangukamba kwa nyengu yitali.—Mat. 9:9; Luka 5:27-39.
9 Nyengu yinyaki, Yesu wangukambisana ndi Natanaele yo waŵayanjanga cha ŵanthu a ku Nazarete. Chifukwa chakuti wangukambiskana nayu umampha, vinguchitisa kuti Natanaele wasinthi vo waŵanaŵananga. Iyu wangusankha kuti waziŵi vinandi vo Yesu yo wangutuwa ku Nazarete wasambizanga. (Yoh. 1:46-51) Mwaviyo, tikhumbika nadi kusambiza ŵanthu wo ayamba ŵaka kupharazga kuti akambisanengi umampha ndi ŵanthu kweniso mwakufwatuka. [2] Asani tingachita viyo, akondwengi kuwona kuti ŵanthu a mtima wamampha avwisiya chifukwa chakukambisana nawu umampha kweniso mwaulemu.
10-12. (a) Kumbi Yesu wachitanga wuli kuti ŵanthu wo waŵapharazgiyanga uthenga wamampha akhumbisisi kusambira? (b) Kumbi tingaŵawovya wuli apharazgi asonu kuti asambizengi mwalusu uneneska wa m’Bayibolu?
10 Mo angawovye ŵanthu wo akhumbisisa kusambira. Yesu wenga ndi nyengu yimanavi yakuti wachiti uteŵeti waki. Chinanga kuti venga viyo, wasaniyanga nyengu kuti wawovyi ŵanthu wo alongonga kuti akhumba kusambira uneneska. Mwakuyeruziyapu, iyu wangusambiza gulu la ŵanthu ndipu wanguma muboti wachiŵasambiza. Pa nyengu iyi, wanguchitisa kuti Petro wabayi somba zinandi mwakuziziswa. Ndipu wangumukambiya kuti: “Kwambiya sonu uŵengi mulovi wa ŵanthu.” Kumbi vo Yesu wanguchita ndipuso kukamba vingumuwovya wuli Petro? Iyu ndi anyaki wo wenga nawu ‘anguguziya maboti kumutunda, anguleka chechosi ndipu angulondo [Yesu].’—Luka 5:1-11.
11 Nikodemo yo wenga ndi udindu mu Mphara Yikulu ya Milandu ya Sanihedirini, wangukondwa ndi vo Yesu wasambizanga. Iyu wakhumbanga kusambira vinandi kweni wawopanga vo ŵanthu atingi akambengi asani wangukambisana ndi Yesu ŵanthu wosi achiwona. Yesu wavwisanga mo vinthu vaŵiyanga ndipu wagwirisiyanga ntchitu umampha nyengu yaki. Iyu wangukambisana ndi Nikodemo usiku, kulivi ŵanthu. (Yoh. 3:1, 2) Kumbi tisambiranjipu pa nkhani zenizi? Mwana waku Chiuta wasaniyanga nyengu yakuwovye ŵanthu anyaki kuti aje ndi chivwanu chakukho. Nasi tikhumbika kuyesesa kuweriyaku ku ŵanthu wo tinguŵapharazgiya kweniso kusambiza ŵanthu wo akhumbisisa kusambira Bayibolu.
12 Asani tipharazga ndi wo ayamba sonu kupharazga, tingaŵawovya kuti asaziyeku lusu lawu pakusambiza ŵanthu uneneska. Tingaŵawovya kuti akumbukengi kuweriyaku ku ŵanthu wo awoneka kuti akhumba kusambira. Tingaŵapempha kuti tiluti nawu ku ŵanthu wo tinguŵapharazgiya kweniso wo tisambira nawu Bayibolu. Asani tichitengi venivi, tiŵawovyengi ndipuso tiŵachiskengi kuti awovyengi ŵanthu wo akhumbisisa kusambira Bayibolu kweniso achitisengi ŵija masambiru. Tiŵawovyengi so kuti aleki kuchita mphwayi, azizipizengi ndipuso alutirizi kupharazga mwaphamphu.—Ŵag. 5:22; wonani bokosi lakuti, “ Phamphu Ndakukhumbika.”
SAMBIZANI ASONU KUTI AWOVYENGI ABALI NDI AZICHI
13, 14. (a) Kumbi tisambiranji ku ŵanthu wo azumbulika m’Bayibolu wo angujipereka ukongwa kuti awovyi anyawu? (b) Kumbi tingaŵawovya wuli apharazgi asonu kweniso achinyamata kuti ayanjengi abali ndi azichi?
13 M’Bayibolu mwe nkhani zo zilongo kuti te ndi udindu ‘wakwanja abali ŵidu’ kweniso kuŵawovya. (Ŵerengani 1 Petro 1:22; Luka 22:24-27.) Mwana waku Chiuta wangupereka vosi vo wenga navu kusazapu umoyu waki kuti wawovyi anyaki. (Mat. 20:28) Dorka “wachitanga vinthu vinandi vamampha ndipuso waperekanga mphasu ku ŵanthu akavu.” (Mac. 9:36, 39) Mariya, muzichi yo wenga ku Roma, ‘wagwiranga ntchitu mwaphamphu’ kuti wawovyi abali ndi azichi mumpingu. (Ŵar. 16:6) Kumbi tingaŵawovya wuli apharazgi asonu kuti aziŵi kuti akhumbika kovya abali ndi azichi ŵawu mumpingu?
14 Abali ndi azichi wo ŵe pa ubwezi wakukho ndi Chiuta, angapempha apharazgi asonu kuti aluti nawu kuchiwona Akhristu wo atama pamwenga akukota. Asani mphakwenere, apapi angaluta ndi ŵana ŵawu kuchiwona Akhristu ŵenaŵa. Ŵara atenere kugwira ntchitu limoza ndi apharazgi asonu, yiwu atenere kuwonesesa kuti Akhristu akukota ŵe ndi chakurya chakukwana kweniso kuti nyumba zawu zinozeka. Asani achita viyo, achinyamata kweniso apharazgi asonu asambirengi kuwovya abali ndi azichi. Mwakuyeruziyapu, mura munyaki asani waluta kuchipharazga, wayanjanga kuchiwona abali ndi azichi wo aja muchigaŵa cho wapharazgangamu kuti waziŵi mo vinthu viliri pa umoyu wawu. Kanandi mura mwenuyu walutanga ndi munyamata yo wenga mupharazgi wasonu. Mwaviyo, munyamata yo wangusambira kuti wakhumbika kwanja abali ndi azichi wosi mumpingu.—Ŵar. 12:10.
15. Ntchifukwa wuli ŵara akhumbika kuyesesa kovya abali mumpingu?
15 Pakuti Yehova wagwirisiya ntchitu abali kuti asambizengi mumpingu, yiwu akhumbika kusambiza mwalusu. Asani ndimwi mura, kumbi mungavwisiya po mteŵeti wakovya wayesere kukamba nkhani yaki? Asani mwamuwovya, wangayamba kusambiza Mazu ngaku Chiuta mwalusu.—Neh. 8:8. [3]
16, 17. (a) Kumbi Paulo wanguchitanji kuti Timote waluti panthazi? (b) Kumbi ŵara angasambiza wuli ateŵeti akovya kuti aziphweriyengi abali ndi azichi kunthazi?
16 Mumpingu wachikhristu mukhumbika ŵara anandi kuti aphweriyengi mbereri ndipu abali wo angazigwira ntchitu yeniyi akhumbika kusambizika. Paulo wangukonkhosa mo tingasambiziya abali. Iyu wangukambiya Timote kuti: “Iwi . . . wamwana wangu, lutiriza kusaniya nthazi mu lisungu lo wenga wakwenere cha kulilonde lo Yesu Khristu wangulilongo ndipuso vinthu vo unguvwa kwaku ini vo akaboni anandi anguvizomereza, vinthu venivi usambizi ŵanthu akugomezeka wo pavuli paki aŵengi akwenere kusambiza anyaki.” (2 Tim. 2:1, 2) Timote wangusambira vinandi pa nyengu yo wateŵetiyanga limoza ndi Paulo yo wenga mura. Pavuli paki, Timote wangugwirisiya ntchitu vo wangusambira kwaku Paulo pa kupharazga kweniso pa mauteŵeti nganyaki ngo wachitanga.—2 Tim. 3:10-12.
17 Paulo wangumuleka yija cha Timote kuti wajisambizi, m’malu mwaki wayendanga nayu kuti wamusambizi. (Mac. 16:1-5) Ŵara angalondo Paulo asani aluta limoza ndi ateŵeti akovya ku maulendu nga uliska asani mphakwenere. Asani ŵara achita viyo, awovyengi abali ŵenaŵa kuti awoni mo ŵara asambiziya, alongore chivwanu, azizipiziya kweniso kuti mbachanju. Venivi vingawovya ateŵeti akovya kuti aziŵi vo angazichita kunthazi asani azija aliska a “mskambu waku Chiuta.”—1 Pet. 5:2.
UMAMPHA WAKUSAMBIZA ANYIDU
18. Ntchifukwa wuli tikhumbika kusambiza anyidu mumpingu?
18 Kusambiza anyidu nkhwakukhumbika ukongwa chifukwa mumipingu yinandi mukhumbika chovyu kweniso kungawovya kuti yiwu ateŵete umampha Yehova. Vo Yesu ndi Paulo anguchita pakusambiza anyaki, vingatiwovya so mazuŵa nganu. Yehova wakhumba kuti ateŵeti ŵaki a mazuŵa nganu asambiziki mo angachitiya mauteŵeti ngo apasika. Chiuta watipasa udindu wakusambiza wo aleka kuziŵa vinandi kuti aje ndi lusu lo lingaŵawovya kugwira ntchitu zo angapasika mumpingu. Po vinthu vilutiriya kunangika mucharu ichi, tikhumbikengi kulutiriza kupharazga. Mwaviyo, tikhumbika kusambiza anyidu ndipu titenere kuchita venivi mwaliŵi.
19. Ntchifukwa wuli mukhumbika kugomeza kuti vo musambiza anyinu viŵawovyengi?
19 Kukamba uneneska kusambiza anyidu kukhumbika nyengu kweniso phamphu. Tingafipanga mtima cha, Yehova ndi Mwana waki wakwanjiwa atiwovyengi kweniso atipasengi zeru kuti tifiski kusambiza anyidu. Tikondwengi kuwona kuti wo titiŵasambiza ‘agwira ntchitu mwaphamphu kweniso atijipereka.’ (1 Tim. 4:10) Mwaviyo, tiyeni tilutirizi kuja ndi phamphu po tichita uteŵeti widu wakupaturika kwaku Yehova.
^ [1] (ndimi 7) Zinyaki mwa fundu zo Yesu wangukambiya akutumika ŵaki ndi izi: (1) Akapharazgi uthenga wa Ufumu waku Chiuta. (2) Akagutisikengi ndi vo Chiuta wakuŵapasa. (3) Angachiyambananga cha ndi ŵeneku anyumba. (4) Akathembengi Chiuta asani ŵanthu atiŵasuska. (5) Angachichitanga mantha cha.
^ [2] (ndimi 9) Buku lakuti, Pindulani ndi Sukulu ya Utumiki wa Mulungu, papeji 62 mpaka 64, le ndi masachizu ngamampha ukongwa nga mo tingakambisiyana ndi ŵanthu pakupharazga.
^ [3] (ndimi 15) Buku lakuti, Pindulani ndi Sukulu ya Utumiki wa Mulungu, papeji 52 mpaka 61, likonkhosa vo munthu wangachita kuti wakambengi nkhani mwalusu.


text:
MUTU 23
Yesu Wakachita Milimo Yikuru mu Kaperenaumu
MATEYU 8:14-17 MARIKO 1:21-34 LUKA 4:31-41
YESU WAKAFUMISKA CHIŴANDA MWA MUNTHU
NYINAVYARA WA PETROSI WAKACHIZGIKA
Yesu wakaŵa kuti wachema waka ŵasambiri ŵanayi. Wakachema Petrosi, Andireya, Yakobe na Yohane kuti ŵaŵe ŵalovi ŵa ŵanthu. Sono pa Sabata, wose ŵakaluta ku sunagoge mu Kaperenaumu. Yesu wakasambizga mu sunagoge, ndipo ŵanthu ŵakazizwaso na umo wakasambizgiranga. Wakasambizganga nga ni munthu uyo wali na mazaza, kuti nga mbalembi chara.
Pa zuŵa ili la Sabata, pakiza munthu wakukoleka na chiŵanda. Mu sunagoge mwenemura, munthu uyu wakachemerezga, wakati: “Tili namwe na kanthu wuli, imwe Yesu Munazarete? Kasi mwiza kuzakatiparanya? Nkhumumanyani makora kuti ndimwe Mutuŵa wa Chiuta!” Kweni Yesu wakachenya chiŵanda icho chikaŵa mwa munthu, wakati: “Khala chete, ndipo fumamo mwa iyo.”—Mariko 1:24, 25.
Chiŵanda chira chikamuwiskira pasi munthu yura ndipo wakazilika na kukolomoka chomene. Kweni chiŵanda chikafumamo mwa iyo “kwambura kumupweteka.” (Luka 4:35) Ŵanthu awo ŵakaŵa pafupi nayo mu sunagoge ŵakazizwa chomene! Ŵakafumba kuti: “Ntchivichi ichi? . . . Wali na mazaza ghakufumiskira nanga ni mizimu yaukazuzi, ndipo yikumupulikira.” (Mariko 1:27) Mphake kuti nkhani iyi yikathandazgika mu Galileya mose.
Yesu na ŵasambiri ŵake ŵakati ŵafumako ku sunagoge, ŵakaluta ku nyumba ya Simoni, panji kuti Petrosi. Kukaŵa nyinavyara wa Petrosi uyo wakathukira muthupi. Petrosi wakapempha Yesu kuti wawovwire nyinavyara. Ntheura Yesu wakiza, wakamukora pa woko, na kumuwuska. Wakachira nyengo yeneyiyo. Wakawuka na kwamba kuteŵetera Yesu na ŵasambiri ŵake. Panji wakaŵanozgeranga chakurya.
Apo dazi likanjiranga, ŵanthu ŵakufuma mu vigaŵa vyose ŵakizanga na ŵalwari ŵawo ku nyumba ya Petrosi. Nyengo yichoko waka, ŵanthu mu msumba ŵakawungana pa mulyango wa nyumba. Kasi ŵakapukwa vichi? Ŵakakhumbanga kuti ŵachizgike. Nakuti wose awo ŵakaŵa na “ŵanthu ŵakulwara matenda gha mitundumitundu ŵakizanga nawo kwa Yesu. Wakaŵikanga mawoko ghake pa yumozayumoza na kuŵachizga.” (Luka 4:40) Yesu wakachizga matenda ghawo ghose nga umo Malemba ghakayowoyera. (Yesaya 53:4) Kweniso wakafumiskanga viŵanda mu ŵanthu. Apo mizimu yiheni iyi yikafumanga, yikachemerezganga kuti: “Ndimwe Mwana wa Chiuta.” (Luka 4:41) Kweni Yesu wakayichenya ndipo wakayizomerezga yayi kuti yiyowoyeso. Mizimu yiheni yikamanyanga kuti Yesu ni Khristu, ndipo Yesu wakakhumbanga yayi kuti yijizgore nga yikusopa Chiuta waunenesko.


text:
Malichi 21-27
YOBU 6-10
Sumu 68 na Lurombo
Mazgu Ghakwamba (Mamin. 3 panji kuchepera apa)
MAZGU GHA CHIUTA MBUSAMBAZI
“Yobu Wakayowoya Masuzgo Ghake”: (Mamin. 10)
Yob 6:1-3, 9, 10, 26; 7:11, 16—Nyengo zinyake ivyo ŵanthu ŵakuyowoya para ŵali mu suzgo vikupambana na umo iwo ŵaliri nadi (w13 8/15 peji 19 ndime 7; w13 5/15 peji 22 ndime 13)
Yob 9:20-22—Yobu wakaghanaghana kuti kwali wagomezgeke panji yayi, Chiuta walije nayo ntchito (w15 7/1 peji 12ndime 2)
Yob 10:12—Nangauli Yobu wakakumana na masuzgo ghakuru, kweni wakalutilira kumutemwa Yehova (w09 4/15 peji 7 ndime 18; w09 4/15 peji 10 ndime 13)
-
Ivyo Tasambira: (Mamin. 8)
Yob 6:14—Kasi Yobu wakalongora wuli kuti wakumutemwa nadi Chiuta? (w10 11/15 peji 32 ndime 20)
Yob 7:9, 10; 10:21—Usange Yobu wakagomezganga kuti wazamuwuka, chifukwa wuli wakayowoya fundo izo zili mu mavesi agha? (w06 4/1 peji 30 ndime 11)
Kasi ivyo naŵerenga mu Baibolo sabata iyi, vikunisambizgachi za Yehova?
Kasi nasambira fundo wuli mu Baibolo sabata iyi izo ningakaphalirako ŵanthu mu upharazgi?
-
Kuŵerenga Baibolo: Yob 9:1-21 (Mamin. 4 panji kuchepera apa)
PHARAZGANI MWALUSO
Paulendo Wakwamba: Chiyezgelero. Dumbiskanani pa peji 16 mu Gongwe la Mulinda la Na. 2. Yowoyanipo za vyawanangwa. (Mamin. 2 panji kuchepera apa)
Ulendo Wakuwelerako: Chiyezgelero. Dumbiskanani pa peji 16 mu Gongwe la Mulinda la Na. 2. Panganani nayo ivyo muzamusambira para mwizaso. (Mamin. 4 panji kuchepera apa)
Sambiro la Baibolo: Yezgelerani umo mungasambilira Baibolo na munthu mu kabuku ka Uthenga Uwemi pa sambiro 2, ndime 6 m’paka 8. (Mamin. 6 panji kuchepera apa)
UMOYO WACHIKHRISTU
Sumu 114
Ŵani Ŵamahara para Mukupembuzga Ŵanyinu: (Mamin. 15.) Kudumbiskana. Wonelerani vidiyo iyo ŵalara ŵakalaŵilira pa Sukulu ya Uteŵeti wa Ufumu. Paumaliro, pemphani ŵabali ŵaŵiri awo ŵakakhozgapo munthu uyo mubali wake wali kufwa.
Sambiro la Baibolo la Mpingo: cl mutu 27 ndime 19-22 na bokosi pa peji 279 (Mamin. 30)
Weleranimo Ivyo Mwasambira na Kuyowoyapo Mwakudumura Ivyo Muzamusambira Sabata Yikwiza (Mamin. 3)
Sumu 27 na Lurombo


text:
September 25–October 1
DANYELE 4–6
Sumu 51 ndi Pempheru
Mazu Ngakwamba (Mamin. 3 pamwenga kusikiya pasi)
CHUMA CHAKUTULIYA M’MAZU NGAKU CHIUTA
“Kumbi Mulutiriza Kuteŵete Yehova?”: (Mamin. 10)
Dan. 6:7-10—Danyele wanguŵika umoyu waki pangozi kuti walutirizi kuteŵete Yehova (w10-CN 11/15 6 ¶16; w06-CN 11/1 24 ¶12)
Dan. 6:16, 20—Fumu Dariusi wanguziŵa kuti Danyele wenga pa ubwezi wakukho ndi Yehova (w03-CN 9/15 15 ¶2)
Dan. 6:22, 23—Yehova wangutumbika Danyele chifukwa cha kugomezgeka kwaki (w10-CN 2/15 18 ¶15)
-
Kufufuza Fundu Zakuzirwa za M’Bayibolu: (Mamin. 8)
Dan. 4:10, 11, 20-22—Kumbi chimiti chikulu cho Nebukadanezara wangulota chamiyanganji? (w07-CN 9/1 18 ¶4)
Dan. 5:17, 29—Ntchifukwa wuli pakwamba Danyele wangukana kulonde mphasu zo Fumu Beleshazara yamupasanga kweni pavuli paki wangulonde? (w88 10/1 30 ¶3-5; dp-CN 109 ¶22)
Kumbi mwasambiranji vakukwaskana ndi Yehova pakuŵerenga Bayibolu sabata yinu?
Kumbi ndi fundu zinyaki nizi zakuzirwa zo mwasaniya pakuŵerenga Bayibolu sabata yinu?
-
Kuŵerenga Bayibolu: (Mamin. 4 pamwenga kusikiya pasi) Dan. 4:29-37
KUSAZGIYAKU LUSU LIDU MU UTEŴETI
Ulendu Wakwamba: (Mamin. 2 pamwenga kusikiya pasi) inv
Ulendu Wakuweliyaku: (Mamin. 4 pamwenga kusikiya pasi) inv—Gwirisiyani ntchitu kapepala kakudaniya ŵanthu ku maunganu nga mpingu ko kagwirisikiya ntchitu pa ulendu wakwamba. Longoni mo mungachitiya ulendu wakuweliyaku.
Sambiru la Bayibolu: (Mamin. 6 pamwenga kusikiya pasi) bhs 120 ¶16—Chiskani yo musambira nayu kuti walutirizi kuja wakugomezgeka chinanga kuti ŵanthu a m’banja laki atimususka.
TICHITENGI VINTHU NGE AKHRISTU
Sumu 7
“Asambizeni Kuti Alutirizi Kuteŵete Yehova”: (Mamin. 15) Nkhani yakukambisana. Pavuli paki, wonesani ndi kukambisana vidiyo yo yilongo mupharazgi walusu yo wapharazga ndi mupharazgi wasonu.
Sambiru la Bayibolu la Mpingu: (Mamin. 30) kr mutu 7 ¶10-18 ndi bokosi la mutu wakuti “Mapulogilamu Nga pa Wayilesi ya WBBR” ndi lakuti “Unganu Wambula Kuluwika”
Kambani Mwakudumuwa vo Tasambira Kweniso vo Tazamusambira Sabata Yamawa (Mamin. 3)
Sumu 25 ndi Pempheru


text:
Mazu Ngakwamba nga Chigaŵa 8
Yehova wangutumbika Solomoni, wangumupasa zeru ndipuso mwaŵi wakuti wazengi nyumba yakusopiyamu kweni kamana ndi kamana Solomoni wangumuleka Yehova. Asani ndimwi mupapi, mukonkhosiyeni mwana winu vo ŵanthu wo asopanga achiuta aboza anguchita vo vinguchitisa kuti Solomoni wamuleki Chiuta. Ufumu ungugaŵikana ndipu mafumu ngaheni nganguchitisa Ayisraele kuti agalukiyi ndipuso asopengi angoza. Pa nyengu iyi, achimi anandi akugomezeka aku Yehova atombozgekanga ndipuso abayikanga. Fumukazi Yezebelu yinguchitisa ufumu wa ku nkhondi wa Yisraele kuti ugalukiyi ukongwa Yehova. Iyi yenga nyengu yakusuzga ukongwa mumbiri ya Ayisraele. Kweni penga mbwenu Ayisraele anyaki akugomezeka wo asopanga Yehova kusazgiyapu fumu Yehoshafati kweniso muchimi Eliya.
PA CHIGAŴA ICHI
SAMBIRU 44
Nyumba Yakusopiyamu Yehova
Chiuta wanguzomereza vo Fumu Solomoni yingupempha ndipu wangumupasa udindu ukulu.
SAMBIRU 45
Ufumu Ugaŵika
Ayisraele anandi anguleka kuteŵete Yehova.
SAMBIRU 46
Yehova Wangulongo Kuti Ndi Chiuta Wauneneska
Kumbi Chiuta wauneneska ndi yani? Yehova pamwenga Bala?
SAMBIRU 47
Yehova Wanguchiska Eliya
Kumbi uŵanaŵana kuti nawi wangakuchiska?
SAMBIRU 48
Mwana Munthurumi wa Choko Wayuskika
Vakuziziswa viŵi vo vinguchitika mu nyumba yimoza!
SAMBIRU 49
Fumukazi Yiheni Yingulangika
Yezebelu wanguchita chiŵembu ndipu wangubaya Naboti kuti wabi munda waki! Yehova wanguwona vinthu viheni vo Yezebelu wanguchita.
SAMBIRU 50
Yehova Wanguvikiliya Yehosafati
Yehosafati yo wenga Fumu yamampha wanguromba kwaku Chiuta pa nyengu yo Ayuda awofyezekanga ndi mitundu yinyaki yo yatinkhananga nawu.


text:
IVYO BAIBOLO LIKUYOWOYA PA NKHANI YA
Chipulikano
Ŵanthu ŵanyake ŵakuti ŵakutemwa kusopa, kweni ŵakulimanya yayi ng’anamuro la lizgu lakuti “chipulikano.” Kasi chipulikano ntchivichi, ndipo chifukwa wuli ntchakuzirwa?
Kasi chipulikano ntchivichi?
IVYO ŴANTHU ŴANYAKE ŴAKUYOWOYA
Ŵanthu ŵanandi ŵakuti munthu uyo wali na chipulikano wakugomezga waka vinthu kwambura ukaboni wenecho. Chiyelezgero, munthu uyo wakutemwa kusopa wangayowoya kuti, “Nkhugomezga kuti Chiuta waliko.” Kweni para mungamufumba kuti, “Chifukwa wuli mukugomezga?” Wangazgora kuti, “Ndivyo nkhumanya kufuma pawana” panji, “Ndivyo nili kusambizgika.” Vingawoneka nga pali mphambano yichoko waka pakati pa kuŵa na chipulikano na kugomezgeramo bweka vinthu.
IVYO BAIBOLO LIKUYOWOYA
“Chipulikano ntchilindizga chanadi cha vinthu ivyo tikugomezga, ukaboni wakukhorweska wa vinthu vyenecho ivyo ni vyambura kuwoneka.” (Ŵahebere 11:1) Kuti munthu wagomezge kuti ivyo wakulindilira vizamuchitika nadi, wakwenera kuŵa na vifukwa vyakupulikikwa vyakugomezgera. Nakuti lizgu ilo kuli kufuma mazgu ghakuti ‘chilindizga chanadi’ likung’anamura vinandi padera pa kughanaghana waka panji kudokera chinthu chinyake. Ntheura lizgu lakuti chipulikano, likung’anamura kuti munthu wakwenera kukhorwa na vinthu ivyo vili na ukaboni.
“Makhaliro [gha Chiuta] ghambura kuwoneka, agho ni nkhongono yake yamuyirayira na Uchiuta wake, ghakuwoneka makora chomene chifukwa ghakumanyikwa kwizira mu vinthu ivyo wali kulenga.”
—Ŵaroma 1:20.
Chifukwa wuli ntchakukhumbikwa kuŵa na chipulikano?
IVYO BAIBOLO LIKUYOWOYA
“Kwambura chipulikano ntchambura machitiko kumukondweska Chiuta, pakuti uyo wakusendelera kwa Chiuta wakwenera kugomezga kuti waliko ndipo wakuŵapa njombe awo ŵakumupenja na mtima wose.”—Ŵahebere 11:6.
Nga umo tayowoyera kale, ŵanandi ŵakugomezga kuti kuli Chiuta chifukwa chakuti ndimo ŵali kusambizgikira. Ŵangayowoya kuti, ‘Ndivyo nkhumanya kufuma pawana.’ Kweni Chiuta wakukhumba kuti awo ŵakumusopa ŵaŵenge na ukaboni wakuti waliko nadi kweniso kuti wakuŵatemwa. Lekani Baibolo likuyowoya kuti munthu wakwenera kumupenja na mtima wose Chiuta, mwakuti wamumanye makora.
“Sendelerani kwa Chiuta, ndipo iyo wasendelerenge kwa imwe.”—Yakobe 4:8.
Kasi mungachita wuli kuti muŵe na chipulikano?
IVYO BAIBOLO LIKUYOWOYA
Baibolo likuti: “Munthu wakuŵa na chipulikano para wapulika mazgu.” (Ŵaroma 10:17) Ntheura chakwamba munthu wakwenera ‘kupulika’ ivyo Baibolo likusambizga kuti waŵe na chipulikano mwa Chiuta. (2 Timote 3:16) Para mungasambira Baibolo musangenge mazgoro gha mafumbo ghakuzirwa nga ni agha: Kasi Chiuta ni njani? Kasi pali ukaboni wuli wakuti Chiuta waliko nadi? Kasi ine Chiuta wali nane na ntchito? Kasi Chiuta wakukhumba kuzakaŵachitira vichi ŵanthu munthazi?
Ŵakaboni ŵa Yehova ŵangamovwirani kuti musambire Baibolo. Ndivyo vikuyowoyeka pa webusayiti yithu ya jw.org, kuti: “Ŵakaboni ŵa Yehova ŵakutemwa kusambizga ŵanthu Baibolo, kweni tikuchichizga munthu yayi kuti wasopenge nase. M’malo mwake, tikuphalira waka ŵanthu ivyo Baibolo likuyowoya, chifukwa tikumanya kuti munthu waliyose wali na wanangwa wa kusankha ivyo wakwenera kugomezga.”
Chaumaliro, chipulikano chinu chikwenera kuŵa na ukaboni uwo mukuwuwona apo mukusanda usange ivyo mukuŵazga mu Baibolo ni vyaunenesko. Para mukuchita nthena, muyanenge na ŵanthu ŵanyake ŵakale, awo “ŵakapokera mazgu na kunweka kukuru, ŵakasandanga Malemba mwakupwelelera zuŵa lililose kuwona usange vinthu ivi ndimo vikaŵira.”—Milimo 17:11.
“Kuti ŵaŵe na umoyo wamuyirayira, ŵakwenera kumumanyani imwe Chiuta waunenesko yekha, ndiposo Yesu Khristu, uyo mukamutuma.”—Yohane 17:3.


text:
Yesu Khristu
Yesu Khristu
Apo Yesu wakaŵa wandababike, Baibolo likayowoyerathu kuti kwizenge munthu wakutumika na Ciuta kuzakaŵa Mesiya, panji Khristu. Zina lakuti “Mesiya” (ilo ndakufuma ku lizgu la Cihebere) na Khristu (ilo ndakufuma ku lizgu la Cigiriki) ghose ghakung’anamura “Wakuphakazgika.” Mesiya wakenera nadi kuphakazgika na mzimu wa Ciuta; ico cikung’anamura kwimikika na Ciuta kuti wacite nchito yakuzirwa. Mu vipaturo vyakunthazi mu buku lino, tisambirenge vinandi vyakukhwaskana na udindo wa Mesiya wakufiska vinthu ivyo Ciuta wakalayizga.


text:
Joyce Banda
Mama Joyce Hilda nyaMtila Banda wakaba wachibili kwa mulongozgi wa chalo cha Malaŵi kuyambila mu mwezi wa May mu chaka cha 2009 mpaka pa 5 epurelo 2012 apo wakafwila mulongozgi wa chalo cha Malaŵi, Bingu wa Mutharika.
Mama Joyce Banda wakawako pa 12 epurelo 1950 mu muzi wa Malemia mu boma la Zomba mu chalo cha Malaŵi. Mama uyu wakazgoka mulongozgi wa chalo cha Malaŵi wati wafwa mulongozgi wa chalo ichi Bingu wa Mutharika kweni wakakhazikiskika pa ulongozgi wati walapa pa 7 epurelo 2012. Mama Joyce Banda wakatengwa kwa Roy Kachale uyo wali nayo bana batatu mpaka mu chaka cha 1981 apo nthengwa yikamalila na Kachale. Sono mama uyu ni muwoli wa uyo wakaba mulala wa mphala yikulu ya chalo cha Malaŵi yakuchemeka Supreme Court of Appeal, badada Richard Banda.
Mama Joyce Banda wakatondeka pa visankho vya mulamulili wa Malaŵi mu May 2014.


text:
Kumbi Mukhumbisiska Kulindizga?
“Imwi namwi zizipizgani.”—YAK. 5:8.
SUMU: 35, 139
1, 2. (a) Ntchinthu wuli cho chingachitisa kuti tifumbi fumbu lakuti: “Mpaka zuŵanji”? (b) Ntchifukwa wuli tichiskika ndi ateŵeti akugomezgeka a mu nyengu yakali?
“MPAKA zuŵanji?” Fumbu ili ndilu achimi akugomezgeka, Yesaya ndi Habakuku angufumba. (Yes. 6:11; Hab. 1:2) Pa nyengu yo Fumu Davidi yalembanga Sumu 13, yingufumba kanayi kuti: “Mpaka zuŵanji?” (Sumu 13:1, 2) Ambuya Yesu Khristu nawu angufumbapu fumbu ili pa nyengu yo ŵenga ndi ŵanthu ambula chivwanu. (Mat. 17:17) Mwaviyo, tingazizwanga cha asani nyengu zinyaki nasi titijifumba fumbu ili.
2 Ntchinthu wuli cho chingachitisa kuti tifumbi fumbu lakuti: “Mpaka zuŵanji”? Nyengu zinyaki chingaŵa chifukwa cha vinthu vambula urunji vo vititichitikiya. Pamwenga chingaŵa chifukwa cha ukoti, matenda pamwenga masuzgu ngo tikumana nangu “mu mazuŵa ngakumaliya” ngo ‘ngakusuzga ukongwa.’ (2 Tim. 3:1) Panyaki tingavuka chifukwa cha maŵanaŵanu ndi vakuchita va ŵanthu aheni. Kaya chingaŵa chifukwa wuli cho tingafumbiya fumbu ili, vakuchiska kuziŵa kuti ateŵeti akugomezgeka a mu nyengu yakali nawu angufumbapu fumbu lenili ndipu Yehova wanguŵasuska cha.
3. Ntchinthu wuli chingatiwovya asani takumana ndi masuzgu?
3 Nanga ntchinthu wuli chingatiwovya asani takumana ndi masuzgu ngenanga? Yakobe yo wenga mvurwa waku Yesu, wangukambirika kulemba kuti: “Abali zizipizgani mpaka pa kuŵapu kwa Ambuya.” (Yak. 5:7) Tosi tikhumbika kuzizipizga. Kumbi kuzizipizga kung’anamuwanji ndipu tingalilongo wuli jalidu ili?
KUMBI KUZIZIPIZGA KUNG’ANAMUWANJI?
4, 5. (a) Kumbi kuzizipizga kungatiwovya pa vinthu nivi? (b) Kumbi Yakobe wangukamba chakuyeruzgiyapu nichi pa nkhani ya kuzizipizga? (Wonani chithuzi cho che papeji 3.)
4 Nge mo Bayibolu likambiya, mzimu wakupaturika ndiwu utitiwovya kuti tije ndi jalidu la kuzizipizga. Kwambula kuwovyeka ndi Chiuta, ŵanthu ambula kufikapu angazizipizga cha asani akumana ndi masuzgu. Kuzizipizga ndi mphasu yakutuliya kwaku Chiuta ndipu ndiyu nthowa yikulu yo tilongole kuti titimuyanja. Tilongo so kuti titanja anyidu asani tizizipizga. Asani tingatondeka kuzizipizga chanju chingaŵa chimana pakati pidu, kweni asani tizizipizga tiyanjanengi ukongwa. (1 Ŵakor. 13:4; Ŵag. 5:22) Kuzizipizga kungatiwovya pa vinthu vinandi. Mwakuyeruzgiyapu, kungatiwovya kuti tikunthiyengepu masuzgu mwalikondwa. (Ŵakol. 1:11; Yak. 1:3, 4) Kuzizipizga kungatiwovya so kuleka kuwezge asani munthu munyaki watitichitiya vinthu viheni kweniso kulutirizga kuja akugomezgeka kwaku Yehova chinanga tingakumana ndi masuzgu. Kusazgiyapu pa fundu zenizi, Bayibolu lititichiska kuti tiŵengi akukhumbisiska kulindizga ndipu jalidu lenili ndilu likambika pa Yakobe 5:7, 8. (Ŵerengani.)
5 Ntchifukwa wuli tikhumbika kulindizga Yehova kuti ndiyu wanozgi vinthu? Yakobe wanguyeruzgiya vo vichitikiya mlimi ndi vo vititichitikiya mazuŵa nganu. Chinanga kuti mlimi wangafwiyapu kupanda mbewu, kweni walivi nthazi yakuwisiya vuwa pamwenga yakumeze mbewu. Wangachitisa cha kuti nyengu yifiki liŵi. Iyu wakhumbika kulindizga “chipasu chakuzirwa cha charu.” Mwakuyanana waka, pe vinthu vinandi vo isi tingachita cha penipo tilindizga kufiskika kwa malayizgu ngaku Yehova. (Marko 13:32, 33; Mac. 1:7) Nge mlimi, nasi tikhumbika kulindizga.
6. Kumbi tingasambiranji kwa mchimi Mika?
6 Nge mo vinthu ve nge mu nyengu yaku mchimi Mika, ndimu so viliri mazuŵa nganu. Iyu wengaku mu nyengu yaku Fumu Ahazi ndipu pa nyengu iyi kwachitikanga vinthu viheni vinandi. Panyengu iyi, ŵanthu “ŵenga alusu pakuchita viheni.” (Ŵerengani Mika 7:1-3.) Mika wanguziŵa kuti palivi cho wangachita kuti wasinthi vinthu. Kumbi iyu wanguchitanji? Iyu wanguti: “Kweni ini ndilereskengi kwaku Yehova, ndilindizgengi Chiuta yo ndi mtaski wangu; Chiuta wangu wandivwengi.” (Mika 7:7) Nge mo Mika wanguchitiya, nasi tikhumbika ‘kulindizga.’
7. Ntchifukwa wuli tikhumbika kuchita vinandi m’malu mwakulindiza ŵaka vo Yehova wakulayizga?
7 Asani te ndi chivwanu nge cho Mika wenga nachu, tikhumbisiskengi kulindizga Yehova. Kulindizga kwidu kuyanana cha ndi mukayidi yo walindizga mujeri kuti wakabayiki. Iyu wachichizgika ŵaka kulindizga kweni wakhumba cha kuti zuŵa lo lifiki. Ivi vakupambana ndi isi. Tikhumbisiska kulindizga Yehova chifukwa tiziŵa kuti wafiskengi layizgu laki lakuti watipaskengi umoyu wamuyaya pa nyengu yaki. Mwaviyo, ‘tikunthiyapu ukongwa mwakuzizipizga ndipuso mwalikondwa.’ (Ŵakol. 1:11, 12) Vingamukondwesa cha Yehova asani tidandawula pakulindizga chifukwa chakuwona kuti waswera kufiska vo wakulayizga.—Ŵakol. 3:12.
ŴANTHU WO ANGUZIZIPIZGA
8. Kumbi tikhumbika kukumbukanji asani tiŵanaŵaniya anthurumi ndi anthukazi a mu nyengu yakali?
8 Asani tikumbuka anthurumi ndi anthukazi a mu nyengu yakali wo angulindizga Yehova kuti wafiski vo wanguŵalayizga, nasi tikhumbisiskengi kulindizga. (Ŵar. 15:4) Po tiŵanaŵaniya vo anguchita, titenere kukumbuka nyengu yo yingujumphapu kuti vo alindizganga vifiskiki, chifukwa cho akhumbikiyanga kuzizipizga ndipuso vitumbiku vo angulonde chifukwa cha kuzizipizga.
9, 10. Kumbi Abrahamu ndi Sara angulindizga Yehova kwa nyengu yitali wuli?
9 Ŵanaŵaniyani zaku Abrahamu ndi Sara. Yiwu mbamoza mwa ŵanthu “wo kuporote mu chivwanu ndi kuzizipizga, ahara malayizgu.” Malemba ngakamba kuti “Abrahamu wati wazizipizga,” wangulonde layizgu lakuti Yehova wazakumutumbika ndipu mphapu yaki yazamuyandana. (Ŵah. 6:12, 15) Ntchifukwa wuli Abrahamu wakhumbikanga kuzizipizga? Ntchifukwa chakuti pangujumpha nyengu kuti vo Chiuta wangumulayizga vifiskiki. Phanganu lo Yehova wanguchita ndi Abrahamu lingwamba kugwira ntchitu pa Nisani 14, mu chaka cha 1943 B.C.E. Pa nyengu iyi, Abrahamu ndi Sara pamoza ndi ŵanthu a mubanja lawu anguyambuka Msinji wa Efrate ndi kusere mu Charu Chakulayizgika. Abrahamu wakhumbikanga kulindizga vyaka 25 kuti mwana waki Yisaki waweku mu chaka cha 1918 B.C.E., ndipuso wakhumbikanga kulindizga vyaka vinyaki 60 kuti azuku ŵaki, Esau ndi Yakobe aweku mu chaka cha 1858 B.C.E.—Ŵah. 11:9.
10 Kumbi charu cho Abrahamu wanguhara chenga chikulu wuli? Bayibolu lititi: “Kweni iyu [Yehova] wangumupaska cha [Abrahamu] chihara chechosi cha charu chenichi, chinanga nkhachigaŵa kakukwana kukandapu phazi laki. Kweni wangumulayizga kuti wazakumupaska kuti chizije chaki ndi cha mphapu yaki, chinanga kuti pa nyengu yo wengavi mwana.” (Mac. 7:5) Pati pajumpha vyaka 430 kutuliya po iyu wanguyambukiya Msinji wa Efrate, mphapu yaki yinguzija mtundu wo unguhara Charu Chakulayizgika.—Chit. 12:40-42; Ŵag. 3:17.
11. Ntchifukwa wuli Abrahamu wangukhumbisiska kulindizga Yehova, nanga ndi vitumbiku nivi vo wazamuwona chifukwa cha kuzizipizga kwaki?
11 Abrahamu wakhumbisiskanga kulindizga chifukwa wagomezganga Yehova. (Ŵerengani Ŵahebere 11:8-12.) Iyu wakondwanga kulindizga chinanga kuti wanguwona vosi cha vo Yehova wangumulayizga. Ŵanaŵaniyani likondwa lo Abrahamu wazamukuŵa nalu asani waziyuskika muparadayisu pa charu chapasi. Wazamuzizwa kuziwona kuti chigaŵa chikulu m’Bayibolu chikonkhosa mbiri ya umoyu waki kweniso ya mphapu yaki. * Abrahamu watenere kuti wazamukondwa asani wazivwisa udindu wakukhumbika wo wenga nawu wakufiska khumbu laku Yehova lakukwaskana ndi mphapu yakulayizgika! Tikayika cha kuti iyu wazamuwona kuti wanguchita umampha kulindizga kwa nyengu yitali.
12, 13. Ntchifukwa wuli Yosefe wakhumbikanga kuzizipizga, nanga wenga ndi jalidu lamampha nili?
12 Yosefe, mzuku chivu waku Abrahamu, nayu wangukhumbisiska kulindizga. Ŵanthu angumuchitiya vinthu vambula urunji. Pakwamba, abali ŵaki angumugulisa ku ukapolu we ndi vyaka pafupifupi 17. Pavuli paki, angumupusikiya kuti wakhumbanga kukolere muwolu wa abwana ŵaki ndipu angumuŵika mujeri. (Chiy. 39:11-20; Sumu 105:17, 18) Vawonekanga nge kuti walangikanga chifukwa chakuchita vinthu vamampha, m’malu mwakutumbikika. Kweni pati pajumpha vyaka 13, vinthu vingusintha liŵi ukongwa. Iyu wangufwatulika mujeri ndipu wanguŵikika kuŵa wachiŵi ku munthu yo walamuliyanga ku Egipiti.—Chiy. 41:14, 37-43; Mac. 7:9, 10.
13 Kumbi Yosefe wangukwiya chifukwa cha vinthu vambula urunji vo ŵanthu amuchitiyanga? Kumbi iyu wanguleka kugomezga Yehova, Chiuta waki? Awa. Kumbi ndi vinthu wuli vo vingumuwovya kulindizga? Iyu wagomezganga Yehova. Yosefe wanguwona kuti Yehova ndiyu wanguchitisa kuti vinthu ivi vichitiki. Wonani vo wangukambiya abali ŵaki. Wanguti: “Mungawopanga cha. Kumbi ini ndato malu ngaku Chiuta? Chinanga kuti imwi mwakhumbanga kundichitiya viheni, kweni Chiuta wenga ndi chilatu chamampha kuti wataski umoyu wa ŵanthu anandi, nge mo wachitiya msanawale.” (Chiy. 50:19, 20) Pakumaliya, Yosefe wanguziŵa kuti wanguchita umampha kulindizga.
14, 15. Kumbi kuzizipizga kwaku Davidi kwenga kwapade mu nthowa wuli? (b) Ntchinthu wuli cho chinguwovya Davidi kuti walindizgi?
14 Fumu Davidi nayu yingukumana ndi vinthu vambula urunji. Chinanga kuti Davidi wangusankhika ndi Yehova wechemunamana kuti wazije fumu ya Yisraele, iyu wakhumbikanga kulindizga vyaka 15 kuti waje fumu ya fuku laki. (2 Sam. 2:3, 4) Panyengu iyi, Fumu Sauli yakhumbanga kumubaya. * Ivi vinguchitisa kuti Davidi wajengi umoyu wakuthaŵathaŵa. Iyu wathaŵiyanga muvyaru vinyaki ndipu nyengu zinyaki wathaŵiyanga ku chipululu ndi kubisama mumphanji. Sauli wati wafwa kunkhondu, Davidi wakhumbikanga kulindizga kwa vyaka 7 kuti waje Fumu ya Yisraele.—2 Sam. 5:4, 5.
15 Ntchifukwa wuli Davidi wangukhumbisiska kulindizga? Iyu wangumuka fumbu ili mu sumu yo wangufumba kanayi kuti: “Mpaka zuŵanji?” Iyu wanguti: “Kweni ini ndithemba chanju chinu chambula kumala, mtima wangu ukondwengi mu utaski winu. Ndimbiyengi Yehova chifukwa wandichitiya vinthu vikulu ukongwa.” (Sumu 13:5, 6) Davidi wathembanga chanju chambula kumala chaku Yehova. Iyu walindizganga kutaskika ndipu waŵanaŵaniyanga vinthu vamampha vo Yehova wangumuchitiya. Mwaviyo, Davidi wanguwona kuti wanguchita umampha kulindizga.
Pa nkhani ya kuzizipizga, Yehova watitipempha kuti tichitengi chinthu cho iyu waleka kuchita cha
16, 17. Kumbi Yehova Chiuta ndi Yesu Khristu alongo wuli kuti ntchakuwoniyapu chamampha pa nkhani ya kulindizga?
16 Pa nkhani ya kuzizipizga, Yehova watitipempha kuti tichitengi chinthu cho iyu waleka kuchita cha. Iyu ntchakuwoniyapu chamampha ukongwa pa nkhani iyi. (Ŵerengani 2 Petro 3:9.) Yehova wazizipizga kwa vyaka masawuzandi nganandi kuti nkhani zo Satana wakwambisa mumunda wa Edene zimali. Iyu ‘walindizga’ nyengu yo zina laki lazamukuŵa lakupaturika. Ivi vazamuchitisa kuti wo ‘alindizga iyu’ azilonde vitumbiku vambula makambika.—Yes. 30:18.
17 Yesu nayu wakhumbisiska kulindizga. Pa nyengu yo wenga panu pasi wangugomezgeka mpaka po wangufwiya. Mu 33 C.E., iyu wangupereka umoyu waki sembi. Chinanga kuti venga viyo, iyu wakhumbikanga kulindizga mpaka mu 1914 kuti wayambi kulamuliya. (Mac. 2:33-35; Ŵah. 10:12, 13) Yesu wakhumbika so kulindizga mpaka kukumaliya kwa vyaka 1,000 va ulamuliru waki kuti arwani ŵaki wosi azimali. (1 Ŵakor. 15:25) Nyengu iyi njitali ukongwa, kweni tikayika cha kuti wachita umampha kulindizga.
VO VINGATIWOVYA
18, 19. Ndi vinthu wuli vo vingatiwovya kuti tiŵengi akukhumbisiska kulindizga?
18 Nge mo tawone, weyosi waku isi wakhumbika kuja wakukhumbisiska kulindizga. Kumbi ndi vinthu wuli vo vingatiwovya kuti tichitengi viyo? Tikhumbika kupempha mzimu waku Chiuta. Tingaluwanga cha kuti mzimu wakupaturika ndiwu utitiwovya kuti tije ndi jalidu la kuzizipizga. (Ŵaef. 3:16; 6:18; 1 Ŵat. 5:17-19) Mwaviyo, tiŵeyeriyengi Yehova kuti watiwovyi kuzizipizga.
19 Tingaluwanga so cha vo vinguwovya Abrahamu, Yosefe ndi Davidi kuti alindizgi malayizgu ngaku Yehova. Yiwu ŵenga ndi chivwanu mwaku Yehova ndipu amugomezganga. Anguŵika mtima wawu pa vakukhumba vawu pe cha. Asani tiŵanaŵaniya vitumbiku vo angusaniya, nasi tikhumbisiskengi kulindizga.
20. Kumbi weyosi waku isi watenere kukhumbisiska kuchitanji?
20 Chinanga kuti tikumana ndi mayeseru, tikhumbisiska ‘kulindizga.’ Nyengu zinyaki tingaliriya Chiuta kuti: “A Yehova, mpaka zuŵanji?” (Yes. 6:11) Kweni chifukwa cha nthazi yo mzimu waku Chiuta utitipaska, weyosi waku isi wakoliyana ndi Yeremiya, yo wangukamba kuti: “Yehova ndiyu chigaŵa changu . . . Ndichu chifukwa chaki ndilindizgengi iyu.”—Chitenje 3:21, 24.
^ ndimi 11 Pafupifupi machaputala 15 nga mubuku la Chiyambo ngakonkhosa nkhani yaku Abrahamu. Kweniso, wo akulemba Malemba Ngachigiriki Ngachikhristu azumbuwa Abrahamu nyengu zakujumpha 70.
^ ndimi 14 Chinanga kuti Yehova wangumukana Sauli wati walamuliya kwa vyaka vakujumpha viŵi, wangumuzomereza kulamuliya kwa vyaka vinyaki 38 mpaka po wangufwiya.—1 Sam. 13:1; Mac. 13:21.


text:
Kufwatulika ku Ukapolu Nyengu Yakali Kweniso Mazuŵa Nganu
Blessing * wachiluta ku Europe wangulayizgika kuti wamugwiranga ntchitu yakunozga ŵanthu sisi. Kweni pati pajumpha mazuŵa 10 angumuchichizga kwamba kugwira ntchitu ya uhuli ndipu amupumanga kweniso amuwofyezanga kuti ŵanthu a mu banja laki abayikengi asani wakanengi.
Blessing angumukambiya kuti usiku umoza pe wasaniyengi ndalama pafupifupi 300 euros kuti wawezi ngongoli kwa abwana ŵaki anthukazi. Ngongoli yeniyi yenga ya ndalama zo wangwende zakujumpha 40,000 euros. * Blessing wangukamba kuti: “Kanandi ndaŵanaŵananga kuti ndithaŵi. Kweni ndawopanga kuti amubaya ŵanthu a mu banja langu. Pengavi cho ndatingi ndichitengi.” Vo vinguchitikiya Blessing viyanana ndi vo vikuchitikiya ŵanthu pafupifupi 4 miliyoni wo akukoleka ukapolu ndipu agwira ntchitu ya uhuli mu vyaru vinyaki.
Vyaka pafupifupi 4,000 vajumpha, mnyamata munyaki zina laki Yosefe wangugulisika ndi abali ŵaki. Iyu wanguchija kapolu munyumba ya munthu munyaki waudindu mucharu cha Egipiti. Mwakupambana ndi Blessing, pakwamba abwana ŵaki amuchitiyanga nkhaza cha Yosefe. Kweni wati wakana kugonana ndi muwolu wa abwana ŵaki, munthukazi yo wangumupusikiya kuti wakhumbanga kumukolere. Yosefe wangumangika ndipu angumuŵika mu jeri.—Chiyambo 39:1-20; Sumu 105:17, 18.
Yosefe wenga kapolu munyengu yakali ndipu Blessing wenga kapolu mu vyaka va m’ma 2000. Kweni wosi angugulisika nge akapolu ndipu venivi vikwamba kali ukongwa. Ŵanthu wo agulisa anyawu, aŵanaŵaniya ŵaka ndalama zo asaniya m’malu mwakuŵanaŵaniya ŵanthu anyawu.
NKHONDU YICHITISKA KUTI ŴANTHU AGULISIKENGI UKONGWA KUJA AKAPOLU
Nkhondu yawovyanga kuti vyaru vinandi visaniyengi akapolu mwambula kusuzga. Nyengu yinyaki, Fumu Thutmose III ya ku Egipiti yinguko ŵanthu 90,000 kuti aje akapolu yati yachita nkhondu ndi charu cha Kanani. Ŵanthu yaŵa, agwiranga ntchitu mwaukapolu mumigodi, pakuzenga nyumba zakusopiyamu ndipuso pakukumba ngalandi za maji.
Munyengu ya Ufumu wa Roma, nkhondu yaŵawovyanga kuti asaniyi akapolu anandi. Ndipu nyengu zinyaki asani awona kuti pakhumbika akapolu, achitanga nkhondu ndi vyaru vinyaki. Kafukufuku walongo kuti munyengu ya Akutumika, pafupifupi hafu ya ŵanthu wo ŵenga mu tawuni ya Rome ŵenga akapolu. Ŵanthu anandi wo akolekanga ukapolu ndi ufumu wa Roma kweniso Egipiti aŵagwirisanga ntchitu mwankhaza ukongwa. Akapolu wo agwiranga ntchitu mumigodi mu Ufumu wa Roma, ajanga ndi umoyu kwa vyaka pafupifupi 30 pe.
Mukuluta kwa nyengu ŵanthu anandi angwamba kukoleka ukapolu. Mu vyaka va m’ma 1500 kweniso 1800, bizinesi yakugulisa akapolu kutuwa ku Africa kuluta ku America, yenga ya ndalama ukongwa pacharu chosi. Wupu unyaki ungukamba kuti ‘viwoneka kuti anthurumi, anthukazi kweniso ŵana pafupifupi 30 miliyoni angukoleka kuja akapolu kweniso angugulisika.’ (UNESCO) Ŵanthu masauzandi nganandi afwanga achijumpha pa nyanja ya Atlantic. Olaudah Equiano yo wenga kapolu ndipu wanguyendapu pa ulendu wenuwu wangukamba kuti: “Anthukazi aliyanga mwakudaniriza kweniso anyaki atamanthanga pakufwa. Vinthu vosi vo vachitikanga venga vakupasa chitima ukongwa ndipu vakusuzga kuvikonkhosa.”
Ntchachitima kuti mazuŵa nganu ukapolu wechekulutiliya. Wupu unyaki ungukamba kuti anthurumi, anthukazi kweniso ŵana pafupifupi 21 miliyoni, ŵeche kugwira ntchitu nge akapolu. Ŵanthu yaŵa alipilika cha ndipu anyaki alipirika ndalama zimana ukongwa. (International Labour Organization) Mazuŵa nganu, akapolu anyaki agwira ntchitu mumigodi, mumafakitali ngakupanga vakuvwala, awumba vidina, agwira ntchitu ya uhuli kweniso agwira ntchitu mu nyumba za ŵanthu. Chinanga kuti ivi vakukanizika, kweni ŵanthu anandi agwirisika ntchitu nge akapolu.
KUFWATULIKA KU UKAPOLU
Nkhaza zo zichitika, zichitisa kuti akapolu alimbanengi ndi mabwana ngawu kuti asaniyi wanangwa. Mu 73 B.C.E. munthu munyaki zina laki Spartacus kweniso akapolu anyaki pafupifupi 100,000 anguyukiya Ufumu wa Roma kweni angutondeka kuti asaniyi wanangwa. Mu vyaka va m’ma 1800, akapolu anguyukiya mabwana ngawu pa Chilwa cha Hispaniola. Nkhaza zo akapolu achitikiyanga mu minda ya mijuŵa ku Haiti, zinguchitisa kuti pabuki nkhondu yo yinguchitika kwa vyaka 13. Pakumaliya pa nkhondu iyi, ŵanthu aku Haiti angwamba kujilamuliya ŵija m’chaka cha 1804.
Mu mbiri ya ŵanthu, kufwatulika kwa Ayisraele kutuwa ku Egipiti ndiyu yenga nyengu yo ŵanthu anandi angufwatulika ku ukapolu. Mtundu wosi wa Ayisraele wo wenga ndi ŵanthu pafupifupi 3 miliyoni, ungufwatulika kutuwa ku ukapolu ku Egipiti. Yiwu akhumbikanga nadi kufwatulika chifukwa Bayibolu likonkhosa mo vinthu venge pa umoyu wawu. Ilu likamba kuti Aegipiti ‘aŵagwirisanga mwankhaza ntchitu yeyosi ya ukapolu.’ (Chituwa 1:11-14) Kusazgiyapu pa venivi, Farao munyaki wangujalikisa dangu lakuti ŵana wo awaku ŵaka abayikengi kuti Ayisraele aleki kuja anandi ukongwa.—Chituwa 1:8-22.
Kufwatulika kwa Ayisraele kutuwa ku ukapolu ku Egipiti kwenga kwapade chifukwa Chiuta wanguseleriyapu. Iyu wangukambiya Mosese kuti: “Ini ndiziŵa umampha urwirwi wo akumana nawu. Ndisikiyengi kweniko kuti nkhaŵataski.” (Chituwa 3:7, 8) Mpaka msanawale, Ayuda kwekosi achita mwambu wa Phaska kuti akumbukengi vo vinguchitika nyengu yeniyi.—Chituwa 12:14.
NYENGU YO UKAPOLU WAZAMUMALIYA LIMU
Bayibolu likamba kuti “Yehova Chiuta widu ngwambula urunji cha” ndipuso lititisimikiziya kuti iyu wakusintha cha. (2 Mikoka 19:7; Malaki 3:6) Chiuta wangutuma Yesu kuti ‘wazipharazgi kufwatulika kwaku wo akukoleka ukapolu . . . , kuti wazifwatuwi wo akandilizika.’ (Luka 4:18) Kumbi ivi ving’anamuwa kufwatulika ku ukapolu chayiwu? Awa. Yesu wangutumika kuti wazifwatuwi ŵanthu ku ukapolu wa ubudi ndi nyifwa. Iyu wangukamba kuti: “Uneneska ukufwatuweningi.” (Yohane 8:32) Uneneska wo Yesu wangusambiza weche kufwatuwa ŵanthu munthowa zakupambanapambana mazuŵa nganu.—Wonani bokosi lakuti “ Kufwatulika ku Ukapolu wa Mtundu Unyaki.”
Chiuta wanguwovya Yosefe ndi Blessing munthowa zakupambana kuti afwatuliki ku ukapolu. Mungasaniya nkhani yakukondwesa yaku Yosefe mu buku la Chiyambo chaputala 39 mpaka 41. Blessing wangufwatulika ku ukapolu mu nthowa yakuziziswa ukongwa.
Wati wadikisika mucharu chinyaki cha ku Europe, Blessing wanguluta ku Spain. Kwenuku wangukumana ndi Akaboni aku Yehova ndipu wangwamba kusambira Bayibolu. Chifukwa chakukhumbisisa kusintha nkharu yaki, Blessing wanguleka uhuli ndipu wangusaniya ntchitu yamampha. Iyu wangupempha so abwana ŵaki akali kuti amutuzgiyeku ndalama zo wakhumbikanga kupereka mwezi wewosi pakuweza ngongoli. Zuŵa linyaki, abwana ŵaki akali angumumbiya foni. Yiwu angumukambiya kuti amugowoke ngongoli kweniso angumupempha kuti waŵagowoke chifukwa cha vinthu vankhaza vo angumuchitiya. Ntchinthu wuli cho chinguŵachitisa kuti achiti venivi? Yiwu nawu angwamba kusambira Bayibolu ndi Akaboni aku Yehova. Blessing wanguti: “Uneneska utitifwatuwa mu nthowa yakuziziswa ukongwa.”
Yehova Chiuta wangukwaskika ukongwa wati wawona vinthu vankhaza vo Aegipiti achitiyanga Ayisraele. Iyu wakwaskika so mazuŵa nganu chifukwa cha vinthu vambula urunji vo vichitika. Kukamba uneneska, kuti ukapolu umaliyi limu pacharu chapasi, pangakhumbika kusintha vinthu vinandi. Venivi ndivu Chiuta walayizga kuti wachitengi. Bayibolu likamba kuti: “Pe kuchanya kwasonu ndi charu chapasi chasonu vo isi tilindiza mwakukoliyana ndi layizgu laki, ndipu mwenumu mwazamuja urunji.”—2 Petro 3:13.


text:
Hana walije ŵana, wakulomba mwana mwanalume (9-18)
Samuyeli wababika ndipo wapelekeka kwa Yehova (19-28)
1 Sono kukaŵa munthu ku Ramatayimu-zofimu*+ mu chigaŵa cha mapiri cha Efurayimu+ zina lake Elikana+ mwana wa Yerohamu, mwana wa Elihu, mwana wa Tohu, mwana wa Zufu, Muefurayimu.2 Munthu uyu wakaŵa na ŵanakazi ŵaŵiri. Yumoza wakaŵa Hana ndipo munyake wakaŵa Penina. Penina wakaŵa na ŵana, kweni Hana wakaŵavya ŵana.3 Chaka na chaka, munthu uyu wakafumanga mu msumba wakwake kuya ku Shilo+ kukasopa* na kupeleka sembe kwa Yehova wa mawumba. Ku Shilo ndiko ŵana ŵaŵiri ŵa Eli, Hofini na Finehasi,+ ŵakaŵa ŵasembe* ŵa Yehova.+4 Zuŵa linyake, apo Elikana wakapelekanga sembe, wakapa vyakupeleka vinandi kwa muwoli wake Penina na ŵana ŵake wose ŵanalume na ŵanakazi.+5 Hana wakamupa chakupeleka chapadera chifukwa ndiyo Elikana wakamutemwanga chomene. Kweni Hana, Yehova wakamupa chara ŵana.*6 Kweniso nyengo na nyengo muwolimwa munyake wakamunyozanga Hana na kumukwiyiska chifukwa chakuti Yehova wakamupa chara ŵana.7 Ndimo wakachitiranga chaka na chaka. Para Hana waluta waka ku nyumba ya Yehova,+ muwolimwa munyake wakamunyozanga chomene mwakuti wakaliranga waka na kuleka kurya.8 Kweni mfumu wake Elikana wakati: “Hana, kasi ukulirachi, ukulekerachi kurya, ndipo chifukwa wuli uli na chitima* nthena? Asi ine nkhuluska ŵana ŵanalume 10 kwa iwe?”9 Ŵakati ŵamara kurya na kumwa mu Shilo, Hana wakawuka. Pa nyengo yira, Eli wasembe* wakakhala pa chitengo mumphepete mwa mulyango wa tempile*+ la Yehova.10 Hana wakaŵa wakupwetekeka chomene mu mtima, ndipo wakamba kulomba kwa Yehova+ na kulira kwambura kuleka.11 Wakachita chilapo ichi, wakati: “A Yehova wa mawumba, usange mulaŵiskenge pa suzgo ya ine muteŵeti winu na kunikumbuka, kumuluwa chara muteŵeti winu na kumupa muteŵeti winu mwana msepuka,+ mbwenu nizamumupeleka kwa Yehova mazuŵa ghose gha umoyo wake. Chakumetera chizamukhwaskako chara ku mutu wake.”+12 Apo Hana wakalombanga pamaso pa Yehova, Eli wakamulaŵiskanga pa mulomo.13 Hana wakayowoyanga mu mtima wake. Milomo pera ndiyo yikasunkhunyikanga, kweni mazgu ghakapulikikwanga chara. Ntheura Eli wakaghanaghananga kuti Hana waloŵera.14 Eli wakati kwa iyo: “Kasi uŵenge wakuloŵera m’paka pawuli? Leka kumwa vinyo.”15 Hana wakati: “Yayi, fumu yane! Ndine mwanakazi uyo wali mu suzgo yikuru chomene.* Nindamwepo vinyo panji chakumwa chinyake chakuloŵezga, kweni nkhupungulira umoyo wane pamaso pa Yehova.+16 Namuteŵeti winu munganitoranga nga ni mwanakazi wawakawaka yayi, pakuti nayowoyanga m’paka sono chifukwa cha kukweŵeka kwane kukuru na suzgo yane.”17 Penepapo Eli wakati: “Luta mu mtende, Chiuta wa Israyeli wafiske ivyo walomba kwa iyo.”+18 Hana wakati: “Muteŵeti winu wasange uwemi pamaso pinu.” Penepapo wakaluta ndipo wakarya chakurya, chisko chake chikaŵaso chachitima chara.19 Pamanyuma, ŵakawuka mulenjilenji ŵakasindama pamaso pa Yehova, kufuma apo ŵakawelera ku nyumba yawo ku Rama.+ Elikana wakagona na muwoli wake Hana, ndipo Yehova wakamukumbuka.+20 Mu chaka chimoza,* Hana wakatora nthumbo na kubaba mwana msepuka, ndipo wakamuthya zina+ lakuti Samuyeli,* chifukwa wakati: “Nkhamulomba kwa Yehova.”21 Nyengo yikati yakwana, Elikana wakanyamuka na ŵamunyumba yake wose kukapeleka sembe za chaka na chaka kwa Yehova+ kweniso kukapeleka sembe yake ya chilapo.22 Kweni Hana wakalutako yayi,+ pakuti wakaphalira mfumu wake kuti: “Para mwana walumulika waka, nilutenge nayo. Apo ndipo wamuwonekera pamaso pa Yehova na kukhala kwenekura kwambira nyengo iyo kuya munthazi.”+23 Mfumu wake Elikana wakati kwa iyo: “Chita icho ukuwona kuti ntchiwemi.* Khala m’paka umulumure mwana. Yehova wafiske ivyo iwe wayowoya.” Ntheura mwanakazi yura wakakhala pa nyumba na konkheska mwana wake m’paka wakamulumura.24 Wakati wamulumura waka, wakakwera nayo ku Shilo, wakatoraso ng’ombe yanalume ya vyaka vitatu, ufu wakukwana efa* yumoza, na chiŵiya chikuru cha vinyo.+ Wakafika mu nyumba ya Yehova mu Shilo,+ wakanjira na mwana wuwo.25 Ŵakakoma ng’ombe yira na kuluta na msepuka kwa Eli.26 Penepapo Hana wakati: “Phepani fumu yane. Nadi pano imwe ŵamoyo,* fumu yane, ndine mwanakazi uyo wakimilira pamoza na imwe mu malo agha kulomba kwa Yehova.+27 Msepuka uyu ndiyo nkhalombanga, ndipo Yehova wanipa icho nkhalomba kwa iyo.+28 Sono nane nkhumupeleka* kwa Yehova. Mazuŵa ghake ghose wapelekeka kwa Yehova.”Iyo* wakasindama penepara kwa Yehova.


text:
NKHANI YA PA CHIKOPI
Mafumbo Ghatatu Agho Ŵanthu Ŵangatemwa Kufumba Chiuta
SUSAN wakamba kujifumba vya Chiuta apo wakaŵa na vyaka 7. Pa nyengo iyo, Al mubwezi wake wakaŵa mu chipatala chifukwa cha poliyo, ndipo ŵakamuŵika mu mashini agho ghakugwira ntchito nga ni maphapu. Pa Janyuwale 6, 2013 Susan wakalemba mu nyuzipepara ya The New York Times ivyo vikachitika.
Ŵakati ŵawerako kukawona Al ku chipatala, Susan wakafumba anyina kuti: “Kasi Chiuta wachitirachi nthena kwa mwana muchoko uyu?”
Anyina ŵakati: “Wasembe wangatiphalira chifukwa icho Chiuta wachitira nthena, kweni ine nkhuchimanya yayi.”
Pakati pajumpha vyaka viŵiri, mu 1954, ŵanthu ŵakamba kupokera katemera uyo Jonas Salk wakapanga. Anyina Susan ŵakayowoya kuti panyake Chiuta ndiyo wakamovwira Salk kusanga munkhwala uwu.
Susan wakati: “Chiuta wambenge kale kovwira ŵadokotala, mphanyi Al wakukhala mu mashini yayi.”
Susan wakalemba ivyo wakawona apo wakaŵa mwana, wakati: ‘Al wakafwa pakati pajumpha vyaka 8. Pa nyengo iyo, ine nkhaŵa kuti naleka kale kugomezga kuti Chiuta waliko.’ Ŵanthu ŵanandi awo ŵakusuzgika panji ŵakuwona ŵanyawo ŵakusuzgika ŵakujifumba chifukwa icho Chiuta wazomerezgera masuzgo.
Kweni nga ni Susan ŵakughasanga yayi mazgoro. Ntheura ŵakuleka kugomezga kuti Chiuta waliko. Ŵanyake ŵakukana viŵi yayi kuti Chiuta waliko, kweni ŵakwamba waka kukayika.
Ŵanthu awo ŵakuti Chiuta kulije panji awo ŵakukayika nawo ŵakumanya vyakusopa. Kweni kanandi ŵakuleka kugomezga chifukwa cha ivyo ŵakuwona mu visopa. Ŵakuwona kuti visopa vyatondeka kuzgora mafumbo ghakusuzga pa nkhani ya umoyo. Mafumbo wuli? Ni mafumbo agho ŵanthu ŵakuhangayika nagho nangauli ŵakuti ŵakugomezga mwa Chiuta. Wonani mafumbo ghatatu agho ŵanthu ŵangatemwa kufumba Chiuta usange ŵangapika mwaŵi. Kweniso wonani umo Baibolo likuzgolera.
1 “CHIFUKWA WULI MUKUZOMEREZGA KUTI ŴANTHU ŴASUZGIKENGE?”
Chifukwa wuli munthu wangafumba fumbo ili?
Ŵanthu ŵanandi ŵangayowoya kuti: ‘Chiuta waŵenge wachitemwa, mphanyi masuzgo kulije.’
FUNDO YAKUTI MUGHANAGHANIREPO: Nyengo zinyake tikuzizwa panji kutindikika na vyakuchita vya ŵanthu ŵa mitundu yinyake. Tikukaŵa yayi kuŵawona nga ŵalije nkharo. Chiyelezgero, mu vigaŵa vinyake para ŵanthu ŵakulaŵiskana kumaso pakuyowoyeskana ŵakuti ntchilongolero chakuti ivyo ŵakuyowoya ni vyaunenesko. Kweni mu vigaŵa vinyake ŵakuwona kuti ni muyuyuro. Nanga vingaŵa nthena, palije chifukwa chakuyowoyera kuti ŵanthu aŵa ŵakubudiska. Kweni icho chikukhumbikwa ntchakuti tiŵamanye waka makora.
Nyengo zinyake ndimo vingachitikira pakuyowoya vya Chiuta. Ŵanthu ŵanandi ŵakuti masuzgo ghakulongora kuti Chiuta kulije. Kweni ŵanyake awo ŵamanya chifukwa icho Chiuta wazomerezgera masuzgo, ŵakugomezga kuti Chiuta waliko.
IVYO BAIBOLO LIKUYOWOYA: Maghanoghano gha Chiuta kweniso nthowa zake ni zakupambana na zithu. (Yesaya 55:8, 9) Pa chifukwa ichi, vinthu vinyake ivyo Chiuta wangachita tingavipulikiska yayi.
Baibolo lindayowoyepo kuti tigomezgenge mazgu ghawakawaka agho ŵanthu ŵanyake ŵakuyowoya kuti “Ntchito za Chiuta mungazipulikiska yayi.” Kweni likutipempha kuti tisambire vinandi vya Chiuta, likutovwira kumanya chifukwa icho wakuchitira vinthu vinyake. * Kweniso likuti tingasendelera kwa iyo.—Yakobe 4:8.
2 “CHIFUKWA WULI MU VISOPA MULI UPUSIKIZGI?”
Chifukwa wuli munthu wangafumba fumbo ili?
Ŵanyake ŵangaghanaghana kuti: ‘Chiuta waŵenge kuti wakukhumba kuti ŵanthu ŵayowoyenge unenesko, mphanyi ŵanthu ŵanandi awo ŵakumusopa mbapusikizgi yayi.’
FUNDO YAKUTI MUGHANAGHANIREPO: Tiyelezgere kuti mwana wagalukira awiske ndipo wafumapo pa nyumba na kwamba kuchita vyawakawaka. Awiske ŵandakolerane navyo, kweni ŵamuleka waka kuti wachite ivyo mweneko wakhumba. Kasi chingaŵa chiwemi kuti ŵanthu awo ŵangakumana na mwana uyu ŵayowoye kuti dada wake wakaŵa muheni, panji kuyowoya kuti mwana uyu walije dada? Yayi. Ndimo viliri na chisopa. Upusikizgi uwo uli mu visopa ukulongora kuti Chiuta wakuzomerezga ŵanthu kusankha ivyo ŵeneko ŵakhumba.
IVYO BAIBOLO LIKUYOWOYA: Chiuta wakutinkha upusikizgi. (Yeremiya 7:29-31; 32:35) Kweniso wakuŵapa wanangwa ŵanthu wa kusankha kuchita icho ŵakhumba. Ŵanandi awo ŵakuti ŵakugomezga mwa Chiuta ŵakusankha kulondezga visambizgo vya ŵanthu kweniso ŵakwendera fundo zawo.—Mateyu 15:7-9.
Kweni chisopa icho Chiuta wakukondwa nacho chikuchita upusikizgi yayi. * Yesu wakati: ‘Wose ŵamanyenge kuti ndimwe ŵasambiri ŵane, usange muli na chitemwa pakati pinu.’ (Yohane 13:35) Baibolo likuti chitemwa ichi chiŵenge ‘chambura upusikizgi.’ (Ŵaroma 12:9) Visopa vinandi vikutondeka pa nkhani iyi. Pa nkhondo yawenenawene iyo yikachitika ku Rwanda mu 1994, ŵanthu masauzandi ghanandi ŵakakomeka. Ŵakaŵakoma mbanyawo awo ŵakasopanga tchalitchi limoza, nangauli ŵakapambananga mitundu. Kweni Ŵakaboni ŵa Yehova ŵakanjilirapo yayi pa nkhondo yira, nakuti ŵanandi ŵakaŵika umoyo wawo pangozi kubisa Ŵakaboni ŵanyawo kweniso ŵanthu ŵanyake. Ivyo ŵakachita mbukaboni wakuti vingachitika kuti mu chisopa muŵavye upusikizgi.
3 “CHIFUKWA WULI TILIKO?”
Chifukwa wuli munthu wangafumba fumbo ili?
Ŵanthu ŵanyake ŵangafumba kuti: ‘Chifukwa wuli taŵanthu tikukhala waka vyaka 80 panji 90 na kufwa? Chifukwa wuli tikukhala nyengo yifupi nthena?’
FUNDO YAKUTI MUGHANAGHANIREPO: Ŵanthu ŵanandi awo ŵakugomezga yayi mwa Chiuta nawo ŵakutindikika pakuwona umo chilengiwa chiliri. Ŵakuwona kuti pulaneti lithu ili, mapulaneti ghanyake, na mwezi, vyose vili pa malo ghakwenelera mwakuti pa charu chapasi paŵe vyamoyo. Ŵakuti vyose vili mu malo ghake mwakuti para vinthu vingatimbanizgika pachoko waka mbwenu pa charu chapasi paŵavyenge vyamoyo.
IVYO BAIBOLO LIKUYOWOYA: Apo ŵanthu ŵanandi ŵakuti tili na umoyo ufupi chifukwa chakuti Chiuta kulije, chilengiwa chikulongora kuti Mlengi waliko. (Ŵaroma 1:20) Chiuta wakaŵa na chakulata chiwemi apo wakalenganga vinthu ivi, ndipo chimoza chake ntchakuti ise tiŵeko. Chiuta wakakhumbanga kuti ŵanthu awo wakalenga ŵakhalenge pa charu chapasi muyirayira. Ndipo khumbo lake ili lindasinthe.—Salmo 37:11, 29; Yesaya 55:11.
Nangauli tingamanya kuti Chiuta waliko kwizira mu ivyo wali kulenga kweniso makhaliro ghake, kweni wakakhumbanga kuti khumbo lake tilimanyire mu vinthu ivyo wali kulenga yayi. Pakukhumbikwira kuti Chiuta yekha watiphalire kuti timanye khumbo lake kweniso chifukwa icho ise tili kuŵirako. Lekani wakuyowoya nase kwizira mu Baibolo, mu nthowa yipusu na yakupulikikwa. * Ŵakaboni ŵa Yehova ŵakumupemphani kuti mumanye ivyo Baibolo likuyowoya.
^ ndime 17 Kuti mumanye chifukwa icho Chiuta wakuzomerezgera masuzgo, wonani mutu 11 mu buku lakuti Kasi Baibolo Likusambizgaci Comenecomene? lakupharazgika na Ŵakaboni ŵa Yehova. Likusangikaso pa www.jw.org/tum.
^ ndime 23 Kuti mumanye vinandi, wonani mutu 15 mu buku lakuti Kasi Baibolo Likusambizgaci Comenecomene? lakupharazgika na Ŵakaboni ŵa Yehova. Likusangikaso pa www.jw.org/tum.
^ ndime 29 Kuti mumanye vinandi, wonani mutu 3 mu buku lakuti Kasi Baibolo Likusambizgaci Comenecomene? lakupharazgika na Ŵakaboni ŵa Yehova. Likusangikaso pa www.jw.org/tum.


text:
Chifukwa Wuli Nkhwenera Kulomba mu Zina la Yesu?
Ivyo Baibolo likuyowoya
Tikwenera kulomba kwa Chiuta kwizira mu zina la Yesu chifukwa ndiyo nthowa yekha iyo Chiuta wakuzomerezga. Yesu wakati: “
Ine ndine nthowa, unenesko, na umoyo. Palije uyo wakwiza kwa Adada kwambura kwizira mwa ine.” (Yohane 14:6) Yesu wakaphaliraso ŵapositole ŵake kuti: “
Nadi nkhumuphalirani kuti, usange mulombenge kanthu kwa Adada ŵamupaninge mu zina lane.”—Yohane 16:23.
Vifukwa vinyake ivyo tikwenera kulombera mu zina la Yesu
Tikuchindika Yesu na Adada ŵake, Yehova Chiuta.—Ŵafilipi 2:9-11.
Tikulongora kuti tikuwonga ivyo Chiuta wakatichitira pakupeleka Yesu kuti watiwombore.—Mateyu 20:28; Milimo 4:12.
Tikulongora kuti tikumanya udindo wa Yesu wakuŵeyelera kwa Chiuta m’malo mwa ise.—Ŵahebere 7:25.
Tikulongora kuti tikuchindika Yesu pakuŵa Wasembe Mukuru uyo wakutovwira kuŵa paubwezi uwemi na Chiuta.—Ŵahebere 4:14-16.


text:
Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
3 “Kwa mungelo wa mpingo mu Saradisi ulembe kuti: Ivi ni vinthu ivyo wakuyowoya uyo wali na mizimu 7 ya Chiuta+ na nyenyezi 7:+ ‘Nkhumanya milimo yako, kuti uli na zina lakuti uli wamoyo, kweni ndiwe wakufwa.+
2 Uŵe maso,+ ndipo khozga vinthu vyakukhalapo ivyo vikakhala pachoko kufwa, chifukwa nasanga kuti milimo yako yindachitike mwakukwana pamaso pa Chiuta wane.
3 Ntheura, lutilira kukumbuka ivyo ukapokera na kupulika, ndipo lutilira kuvisungilira, kweniso ung’anamuke mtima.+ Nadi, kwambura kuti wawuka, nizenge nga ni munkhungu,+ ndipo uzamumanya yayi ora ilo nizirenge pa iwe.+
4 “‘Kweni uli na ŵanthu ŵachoko waka mu Saradisi awo ŵakafipiska yayi malaya ghawo,+ ndipo ŵazamwenda nane uku ŵavwara malaya ghatuŵa,+ chifukwa mbakwenelera.
5 Ntheura uyo wathereska+ wazamuvwalikika malaya ghatuŵa.+ Ndipo nizamusisita yayi zina lake mu buku la umoyo,+ kweni nizamuzomera zina lake panthazi pa Adada na panthazi pa ŵangelo ŵawo.+
6 Uyo wali na khutu wapulike icho mzimu ukuyowoya ku mipingo.’
7 “Kwa mungelo wa mpingo mu Filadefiya ulembe kuti: Ivi ni vinthu ivyo wakuyowoya uyo ni mutuŵa,+ uyo ngwaunenesko,+ uyo wali na makiyi gha Davide,+ uyo para wajura, palije uyo wangajara, ndipo para wajara, palije uyo wangajura:
8 ‘Nkhumanya milimo yako. Wona, naŵika mulyango wakujulika panthazi pako,+ uwo palije uyo wangajara. Nkhumanya kuti uli na nkhongono zichoko waka, ndipo ukasungilira mazgu ghane ndipo ukakana yayi zina lane.
9 Wona, ŵa mu sunagoge la Satana awo ŵakuti Mbayuda, ndipouli Mbayuda yayi+ kweni ŵakuteta, niŵachiskenge kuti ŵize na kusindama pa malundi ghako ndipo niŵamanyiskenge kuti nakutemwa.
10 Pakuti ukasungilira mazgu ghakuyowoya vya kuzizipizga kwane,+ nane nizamukusungilira mu ora la kuyezgeka,+ ilo likwiza pa charu chose chapasi, kuzakayezga awo ŵakukhala pa charu chapasi.
11 Nkhwiza mwaluŵiro.+ Lutilira kukoleska icho uli nacho, kuti paŵavye munthu wapoke mphumphu yako.+
12 “‘Uyo wathereska nizamumuzgora kuŵa mzati mu tempile la Chiuta wane, ndipo wazamufumiraso kuwaro yayi. Nizamulemba pa iyo zina la Chiuta wane+ na zina la msumba wa Chiuta wane, Yerusalemu Muphya+ uyo wakukhira kufuma kuchanya kwa Chiuta wane, ndiposo zina lane liphya.+
13 Uyo wali na khutu wapulike icho mzimu ukuyowoya ku mipingo.’
14 “Kwa mungelo wa mpingo mu Lawodikeya+ ulembe kuti: Ivi ni vinthu ivyo Ameni+ wakuyowoya, kaboni+ wakugomezgeka na waunenesko,+ uyo Chiuta wakamba kulenga:+
15 ‘Nkhumanya milimo yako, kuti uli wakuzizima yayi nesi wakotcha. Nakhumbanga kuti mphanyi wanguŵa wakuzizima panji wakotcha.
16 Ntheura nikuwukurenge mu mulomo wane chifukwa chakuti uli wakufunda waka, uli wakotcha yayi+ nesi wakuzizima.+
17 Chifukwa ukuti: “Nili musambazi+ ndipo nasanga usambazi unandi ndipo nkhusoŵa kanthu yayi,” kweni ukumanya yayi kuti uli wakusokwa, wakuchitiska chitima, mukavu, wachibulumutira na wankhule.
18 Nkhukupa ulongozgi wakuti ugure golide lakwengeka kwa ine mwakuti uŵe musambazi. Ugure malaya ghatuŵa kuti uvware mwakuti ŵanyake ŵaleke kuwona unkhule wako ndipo ukhozgeke soni.+ Ndipo ugure munkhwala wa maso+ kuti uphake mu maso ghako mwakuti ulaŵiskenge.+
19 “‘Wose awo nkhuŵatemwa nkhuŵachenya na kuŵalanga.+ Ntheura uŵe wakulimbikira ndipo ung’anamuke mtima.+
20 Wona, nimilira pa mulyango ndipo nkhukhung’uska. Usange munthu wakupulika mazgu ghane na kujura mulyango, ninjirenge mu nyumba yake ndipo niryenge chakurya cha mise pamoza na iyo, ndipo iyo pamoza na ine.
21 Uyo wathereska+ nizamumuzomerezga kukhala nane pa chitengo chane,+ nga umo nane nathereskera ndipo nakhala pamoza+ na Adada pa chitengo chawo.
22 Uyo wali na khutu wapulike icho mzimu ukuyowoya ku mipingo.’”
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Chivumbuzi 3
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
SAMBIRO 10
Kumbukani Muwoli wa Loti
Loti wakakhalanga ku Kenani na Abrahamu, adada ŵake ŵalara. Nyengo yikati yajumphapo, Abrahamu na Loti ŵakaŵa na viŵeto vinandi. Pa chifukwa ichi, malo ghakuti ŵaliskengeko viŵeto ghakachepa. Abrahamu wakaphalira Loti kuti: ‘Tingalutilira yayi kukhala lumoza. Sankha uko ungatemwa kukakhala. Para iwe wasankha, ine nilutenge uko undasankhe.’ Apa Abrahamu wakalongora kuti wakughanaghanira ŵanyake, asi nthena?
Loti wakawona charu chakutowa kufupi na msumba wa Sodomu. Kukaŵa maji ghanandi na utheka wakubiliŵira. Wakasankha charu ichi ndipo wakaluta na banja lake kukakhala kwenekuko.
Ŵanthu awo ŵakakhalanga mu Sodomu kweniso mu tawuni ya Gomora iyo yikaŵa pafupi ŵakaŵa ŵaheni chomene. Pa chifukwa ichi, Yehova wakaghanaghana vya kuŵakoma ŵanthu ŵa mu misumba iyi. Kweni Chiuta wakakhumbanga kuponoska Loti na banja lake. Wakatuma ŵangelo ŵaŵiri kuti ŵakamuchenjezge. Ŵangelo aŵa ŵakamuphalira kuti: ‘Yendeska! Fumamo mu tawuni iyi. Yehova wawotchenge tawuni iyi.’
Kweni Loti wakafumamo luŵiro yayi. Wakachedwanga kufumamo. Ŵangelo ŵakamukora pa woko Loti, muwoli wake, na ŵana ŵake ŵaŵiri ŵasungwana na kuŵafumiska mu tawuni iyi. Ŵangelo ŵakaŵaphalira kuti: ‘Chimbirani! Ponoskani umoyo winu. Kulaŵiska kumanyuma yayi. Para mulaŵiskenge kumanyuma, mufwenge!’
Ŵakati ŵafika mu tawuni yakuchemeka Zowari, Yehova wakalokweska moto na sulefure pa Sodomu na Gomora. Matawuni ghaŵiri agha ghakaphya na moto ndipo ghakakhala vyoto pera. Muwoli wa Loti wakapulikira yayi Yehova. Wakalaŵiska kumanyuma ndipo wakazgoka chiduli cha mchere. Kweni Loti na ŵana ŵake ŵaŵiri ŵakapona chifukwa ŵakapulikira Yehova. Ŵana chitima chikwenera kuti chikaŵakora chomene kuti amama ŵawo ŵakapulikira yayi. Loti nayo chitima chikwenera kuti chikamukora chomene. Kweni ŵakakondwa kuti iwo ŵakapulikira ivyo Yehova wakaŵaphalira.
“Kumbukani muwoli wa Loti.”—Luka 17:32